Hrambik Lian's Blog: India:"Mah nupi cia 'tlaihhrem' ti cu nitlaklei ram nawl cawn a si"\nIndia:"Mah nupi cia 'tlaihhrem' ti cu nitlaklei ram nawl cawn a si"\nHi hnu tlawmpal ahcun kan Chin nu pawl lak ah "ka pasal nih a ka tlaihhrem" tiah ta-za-cuai hmang kan chuak ve te cang lai. Pa a simi poh nihcun phaisa tampi dih le harsa tein kan tthit vemi kan nupi le nih "a ka tlaihhrem" tiah ta-za-cuai cu kan huat cio ko lai dah! Nihin tiang ahcun kan nih Lai miphun lakah hi bantuk buainak a tongmi zapi hngalh awk cun kan um hraw rih lo. Sihmansehlaw ram thangcho deuh, a bik in nitlaklei ram ahcun "kan pa nih a ka tlaihrem" tiah ta-za-cuai hi a tam ngaingai cang.\nNihin tiang ahhin vawlei cung ram 51 nih "mah pasal nih tlaihhrem sualnak phung" timi hi an ngeih cang. A sullam hi ram 51 ahhin nu pawl nih zeitik poh ah an pasal le tlaihrem an puh kawh hna tinak si cu..\nVawlei cung ah mah hi sual phung (criminal law) ah a ser hmaisa biktu ram cu Poland a si i 1932 ah khan an rak ser cang. Lai miphun tampi kan umnak hmun, US ram zong nih hin 1970s hrawng ah hi phung hi an rak ser cang. Hi phung nihhin pa tampi, Pathian riantuantu pastor cheukhat zapi hmaisa khap loin a tuah cang hna. Kan hnulei US pastor pakhat hna kha cu a nupi nih nikhat ah ka duh lo buin voitam tuk a ka tuah, a ka tlaihhrem tiah taza a cuai i ceilak dantat aa huah khah!\nHi phung hi atu keimah ka umnak India ram zong ah sual phung (criminal law) ah ser ve ding tiah mibuu cheukhat nih tu lio hi fakpi in an aupi nain tu tiang rih ahcun an hlawh a tling kho rih lo.\nHi he pehtlai in a duhlo lei ah a ttangmi nawlngeitu hna nih "Nilaklei ram nih hi bantuk sual phung an ngeih ruang ah kan nih India zong kan i cawn ve awk a si lo. Vawlei cung ramkip kan sining le kan dirhmun aa dang cio. Hi phung hi a bik in nitlaklei ram nih an dirhmun le nuning Level he aa tlak an ser chommi sual phung a si ko" tiah an ti hna.\n1999 ah khan 'innchung tang fahfaktuarnak' (Domestic Violence in Northern India) timi tlangtar in cithlatnak an rak tuah. Cu cithlatnak ahcun North India ah a ummi pengkomh 5 in nupi ngei cia minung 6700 biahalnak an rak ngeih hna. Cu ahcun an hmuh chuahmi cu "nupi ngei cia pa zatuak 40% nih an nupi le hnatlak lungtlinpinak tel loin an ihpi hna i zatuak 9% nihcun hnuh-dawh le tlaihkhih chom in an nupi le an ihpi hna" tiah an ti.\nKan nih Lai miphun lak ahhin hi bantuk cithlatnak hi tuah ve u sihlaw a result zeidik a hei lawh ve hnga. Nupi le hnatlak lungtlinpinak tel loin ihpi poh hi a cunglei kan chimmi sual phung ning ahcun "tlaihhrem" an si dih; ta-za-cuai khawh an si.\nRam thumnak phang cang kan Lai nu ttung pawl nih hi bantuk hin nan pasal le ta-za nan cuai ve sual hna lai, ti ka phang ngaingai. Tha tein rak i ruat cia u. India ram nihcun vun-raang pa le vun-raang nu tuahmi poh i cawn lengmang sawhsawh ve cu hruh deuh ah a ruah. Nang tah zeitindah\nna ruah ve?\nKeimah pumpak ruahnak ahcun nu le va karlak ah "theihthiamnak le dawtnak" cerhti a luan chung poh cu hi bantuk buainak kong ah ta-za-cuai kan herh lai lo tiah ka ruah. Dawtnak le khat le khat duhnak i theihthiam piaknak tu nih kan chungkhar uk ko seh law...\nPaul zong nih 1 Corin. 7 ah a tanglei bantuk in a ti ve:\n"Pa nih a nupi cungah a tuah awk a simi rian kha tlamtling tein tuah seh law nu zong nih a va cungah tuah ve seh; an herhnak ah khan an lung i riamhter ciocio hna seh. 4Nu hi amah pum bawi a si lo, a pum bawi cu a va kha a si; cu bantuk ṭhiamṭhiam in pa zong cu amah pum bawi a si ve lo, a pum bawi cu a nupi kha a si. 5Kan caan cu thlacamnak ah hman kan duh tiin pakhat le pakhat kha i reem hlah u; nan pahnih in caan khatkhat chung kha cuticun kan um lai tiah hnatlaknak nan ngeih hmasa ṭung lo ahcun; cu hmanh ah nan i sum khawh lo sual i Satan tukforhnak chungah nan tlak nakhnga lo, nu le va sinak kha thawk ṭhan ko u"..\nPosted by Hram Bik Lian at 10:47 pm


Ivanka Trump le a pasal Jared Kushner ni 2019 ah Phaisa an hmuh mi a tam caah US Pimi a lung a hrin. – Thechinlungnews\nIvanka Trump le a pasal Jared Kushner ni 2019 ah Phaisa an hmuh mi a tam caah US Pimi a lung a hrin.\nIvanka Trump le a pasal Jared Kushner nih 2019 chung ah $ 36.2 million le $157million karlak hrawng an hmuh tiah record tu hna nih an Phuan, An nuva in hin President donald Trump caah Senior Advisors an tuan i , tu zarh friday nih ahkhan Trump nih an riantuannak le document hna cu report pekding in a ti hna caah , an Phaisa hmuh mi zat zong fiang dih in hmuh khawh a si tiah Office of Goverment Ethics nih a langter.\nThe Daily Beast nih reports a pek ning ahcun hi zat phaisa an hmuh mi hi , Trump an bawmhnak in an hmuh mi lawng a si lo Jared Kushner le a chung le nih business companies an ngei i cu ta in cun an hmuh mi zong aa tel i , anmah personal business in hmu mi phaisa zawng tampi a um ve tiah an chim ve. USA Today news.\nBe the first to comment on "Ivanka Trump le a pasal Jared Kushner ni 2019 ah Phaisa an hmuh mi a tam caah US Pimi a lung a hrin."\nUS Nu rapper minthang Cardi B kum 27 nih Trump a ti ning cu a fak kho taktak. August 11, 2020\nngai a chia kho taktak : ngakchia kum note nih Covid-19 ruang ah a nunnak a liam hi cu. August 11, 2020\nBreaking : Dr. Fauci nih America rammi ralrinnak a pek, ttih a nung taktak mi caan kan phan telai. August 11, 2020\nAthar in zarh fatin $400 bawmh ding an timi kong he pehtlaih in thawngpang thar. August 11, 2020\nJoe Biden cu a umnak buu R.C nih an rem bak ti lo, thawngpang chia bak si cang August 11, 2020\nUS hngakchia caah thawngpang chia bak; Chin nu le pa ralrin chin chin hna u sih August 11, 2020


Kan Naupa Tan Khun Kyaw A Celh Ve Hrimhrim Lai Lo Mu-Video – Chin World News Evening\nKan Naupa Tan Khun Kyaw A Celh Ve Hrimhrim Lai Lo Mu-Video\nTuzaan cu kan naupa Tan Khun Kyaw hei um ve rih sehlaw zeitluk in dah lung a nuamh hnga i zoh a dawh hnga mu, a hawile kom zong nih an hlam ve tuk lai tiah ka ruah. Midang cu um rih seh, a fans pawl hrimhrim nih an hlam tuk lai mu. Tuzaan tiang hna in i tel kho sehlaw lung anuam ngai hnga. A tlakning le a lungtlingmi an um cio fawn lo.\nTutan Myanmar Idol Season 4 i kan naupa Tan Khun Kyaw a tlakning cu a um bal lomi asi ti usihlaw kan palh tuk lem lai lo dah tiah ka ruah. A tlakning bantukin ahohmanh an tla bal rih lo i an um ti lai zong ka zum lo. Cheukhat an hawile dang cu an hlaning tthat lo ruangah deuh an tla hna. Asinain Tan Khun Kyaw Top 8 aizuam lio kha zoh hmanh ulaw Judges an biachimning le Tan Khun Kyaw an uar tuk ning kha mu theih khawh asi. Asinain ruah lo tuk atla i a poi ngai. A tlaknak kong he petlaiin a tanglei ah rel khawh asi.


Ngun Pangpar Ti Mi Hla Mai Jenney Dawt Hlei Hniang Le Mai Sui Rem Tial Le Salai F BC Sang - The Chin Celebrities\nMai Jenney Dawt Hlei Hniang the chin celebrity Mai Jenney Dawt Hlei Hniang hi singer dirhmun in chin miphun acawisangtu. Chin state Hakha Myanmar home town live in Melbourne Australia ah khua sakmi asi Mai Jeneny Dawt Hlei Hniang hi pathian hla zong asak I ram hla zong tampi asakmi asi Pathian aa bochon taktak mi asi I Pathian hla asak ahcun a biatak ngai ngai mi asi.\nChin miphun a cawisangtu asi ve caah chin miphun nih zong cawisang ve hna usih. Kanmah mipi nih kan celebrities pawl thazang kan pek kho mi cu an page kha like le share tuah piak kan philh lo ding asi cun video asi ahcun subscribe kan tuah piak hi thazang ka pek kho mi te asi.\nA hla tete pawl hi tu lio chan thar mino nih an duh ngai mi hla lawng te an si caah tu lio a lang ngai mi asi kan chim ram chung zongah min thang dirhmun in a vun dir kho ve lai tiah zumh bantuk in nihin ni ahcun kan celebrity pakhat a si ve cang.\nKa chin miphun asi caah chin miphun zong nih thazang pei cio kho I zuam hna usih. Chin miphun cu cawisang herh ngai mi miphun tlawm te kan si caah kanmah le kanmah hi kan I cawisang ahau.


Matupi Ah Ralhrang Nih Khuami Minung 9 An Thah Cang Hna - chinland media\nKawl uico ralhrang nih Matupi peng Chinmi minung 9 an thah cang hna.sualnak ngei lo Chinmi 9 cu Kawl uico ralhrang nih an thah cang hna.\nKan hnu ah khan Chin ramkulh Matupi peng ah Kawl ralhrang nih Chinmi minung 10 an rak tlaih hna. An kalpi hna i lampi ah an thah hna. A tu tiang theih khawh tawk ah minung 9 an thah cang hna ti a si. Cu chung ah CNF nih bochan ngaimi Pu Tui Dim zong ai tel i kum 13 ngakchia pakhat zong ai tel.\nThinlung a fak bak ko. Sualnak ngei lo le hriamnam zong ai tlaih ve lomi khuami ralhrang nih tlaih hna i ramtang ah thah ko hna cu thinlung a fak bak ko.\nNai hrawng Matupi peng ah Kawl ralhrang le Chin ralkap kar ah kahnak fak a chuak. Nithum chung hrawng a pek in an i kap cang. Kawl ralhrang lei zong in nunnak liammi an tam cang i hliam tuar mi an tamtuk cang.\nJanuary 5,2022 ah khan Matupi peng Sabawngte khua ah a ummi ralhrang minung 10 hrawng an umnak sakhan zong ralhrang nih an chuahtak. Helicopter nih a rak lak hna i Matupi sakhan ah a chiah hna tiah theih a si.\nMatupi peng lei kahnak a fak tuk ruang ah Kawl ralhrang nih thazang tampi an chap. Pako in Mindat lei ah ralhrang Motor 90 le raltuknak Tank pahnih an ra i zahan Mindat ah an riak. Cu hnu ah nihin January 8,2022 ah Matupi lei ah an kal ti ah an chim. Ralhrang Motor pawl cu cung lei Helicopter nih a ven hna ti a si.\nChin ramkulh chung ah kahnak fak a chuak than khomi a si. Ralhrang nih Chinmi hi a thar in nam than a kan timh cang timi a lang. Chin ramkulh lei ah ralhrang thazang tamtuk an van chap hna. Falam peng lei zong ah ralhrang thazang 200 hrawng an chap caah kahnak fak a chuak.


Kuchah Khuami Tlangvaal Lian Za Thang (Khupchon) Nih Thangzang Khuami Velh A Tongmi Pa Ngun Dawt Sing-200000MMK Bawmhnak A Pek – Chin World News Evening\nJune 18, 2020 June 18, 2020 Salai Van Chin News\nRamchung, ramleng nih an velhnak video cu hmuh cio le zoh cio a si tikah, an zaangfak cio. Cheukhat nih anmah le si khawh tawkin bawmhnak an pek ve. Tutan zongah Kuchah khuami tlangvaal Lian Za Thang(Khupchon) nih June 06|18|2020 ah ting 200000MMK bawmhnak a pek. Cu a pekmi bawmhnak cu Ngun Dawt a Pu nih lunglawm tein a cohlan tiah kan theih.\nVelh a tongmi Ngun Dawt chungkhar lei nih siseh hlathlainak a cuahmahmi Palek lei zong nih atu tiang cu thil sining zeihmanh an chim fian kho rih lo. Thawngpang thar a um cun a si khawh chungin thanhṭhan khawh kan rak izuam lai.\nBawmhnak a petu Lian Za Thang (Khupchon) konglam tawi;\nTlangvaal Lian Za Thang (Khupchon) hi Kuchah khuami a si i, atu Norway ah khua a sami (a ummi) a si. Norway ahhin a kum in kum 13 leng a um cangmi a si. Cun, amah hi Pathian rian ṭuan hram aithokmi a si. Bochan awk tlak taktak Mino a si. Mipi tampi nih a rianṭuanning le a cawlcanghning kan thei tuk lo kho men. Amah hi upatnak awk tlak taktak mino a si. Pathian caah tiin karhlan hram aa thok cuahmahmi a si.\nKan Laimi chungin a awṭha ko nain le hlasak a duh tuk ve ko nain, Studio luhnak a ngei lomi tibantuk pawl hna cu sponsored a tuah (bawmhnak a pek) hna. A tanglei ah a rianṭuannak a page le group zong kan chiahchih i pehtlaih khawh zong a si. Amah nih sponsored a tuahmi Pathian thangṭhatnak hla zong a tanglei ah kan rak langhter chih. Hihi Ngun Dawt bawmhnak a petu Salai Lian Za Thang (Khupchon) a konglam tawi kan langhter chih duhmi a si.\nEverything Postive timi hmehpiak law Salai (Khupchon) cawlcangh tete zoh khawh a si. Pathian thangṭhatnak Live in an sakmi tete zong ihrawmh khawh a si lai.\nLAIMI KA THINLUNG timi hmehpiak law Salai Lian Za Thang (Khupchon) cawlcangh tete zoh khawh a si. Pathian bia zong ihrawmh khawh a si lai. Na Joint rih lo cun Joint timi kha hmehpiak teh.\nA Youtube Channel rak leng chih\nVIDEO timi hmehpiak (Click law) avelhnak video zoh khawh a si lai.


Aho Hngalhmi Si Awkah Dah Naa Zuam? | Vennak Innsang\n“Pathian cu miding lo a si lo. Rian nan rak ṭuanmi le . . . amah nan dawtnak kha a philh lai lo.”—HEB. 6:10.\nHLA: 4, 51\nZei bantuk theihhngalhnak phun dah a ṭha bik?\nJehovah hngalhmi si kan duhnak kha zeinihdah a fehter lai?\nJehovah nih Mary le Jesuh kha zeitindah a hngalh hna?\n1. Kan dihlak in zeidah kan duh?\nṬHA tein na hngalh i na upatmi pakhat nih na min a philh asiloah aan hngalh ti lo tikah zeitindah na um? Na lung a rawk tuk ko lai. Zeicah? Kan dihlak in midang nih cohlanmi si kan duhmi cu a phung a si ko. Asinain ahodah kan si timi lengin kan kong hngalhter kan duh hna. Zei bantuk minung dah kan si i zeidah kan rak tuah ti kha hngalhter kan duh hna.—Nam. 11:16; Job 31:6.\n2, 3. Midang nih sunsakmi si kan duhnak cu zeitindah a um khawh? (A hramthawknak hmanthlak zoh.)\n2 Asinain kan i ralrin lo ahcun sunsakmi si duhnak nih a kan hrawh khawh. Satan vawlei nih minthangmi le a biapimi si a kan duhter. Cutin kan si ahcun vancung kan Pa, Jehovah Pathian kha hmuh awkah aa tlakmi hngalhnak le biaknak kan pe ti lai lo.—Biat. 4:11.\n3 Jesuh chan i biaknaklei hruaitu cheukhat cu theihhngalhnak he aa tlaiin a hmaan lomi hmuhnak an ngei. Jesuh nih a zultu pawl kha hitin ralrin a pek hna: “Phungbia cawnpiaktu saya pawl kha i ralring hna u; annih cu angkifual pipi i hruk in chawh a duhmi, chawdawrnak hmun ah mi nih hmaizahnak in ka chawnbia hna seh ti a duhmi, pumhnak i ṭhutnak ṭha aa cuhmi, puai i hmun ṭha aa hammi an si. . . . Dantatnak an hmuh ding cu a fak chinchinmi a si ko lai.” (Luka 20:46, 47) Mah he i ralkah in a si a fakmi nuhmeinu nih phaisa sen pahnihte a thlakmi kha midang nih cun an hmu men lai lo nain Jesuh nih cun a thangṭhat. (Luka 21:1-4) Jesuh theihhngalh ning cu midang he aa dang tuk. Hi capar nih theihhngalhnak he aa tlaiin Jehovah nih ngeihter a kan duhmi, a hmaanmi hmuhnak ngeih awkah a kan bawmh lai.\nA Ṭha Bikmi Theihhngalhnak Phun\n4. Zei bantuk theihhngalhnak phun dah a ṭha bik, zeicah?\n4 Zei bantuk theihhngalhnak phun dah a ṭha bik? Mah cu mi tampi nih hmuh awkah an i zuammi a sangmi fimcawnnak, hlawh a tlingmi rian asiloah minthannak hna kha an si lo. Paul nih mah kong he aa tlaiin hitin a chim: “Atu cu Pathian cu nan hngalh cang, atu cu Pathian nih aan hngalh hna ka ti deuh awk tu a si, cucaah zeitindah kha a derthawmmi le san a tlai lomi thlarau hna leiah khan i mer ṭhan nan duh? Zeicahdah an sal si, i nolh ṭhan cu nan duh?” (Gal. 4:9) Van le vawlei Uktu Pathian ‘hngalhmi’ si cu tinvo sung taktak a si. Jehovah nih ahodah kan si ti kha a hngalh, a kan dawt i amah he naih tein umter a kan duh. Jehovah nih a hawi si kho dingin a kan ser.—Pct. 12:13, 14.\n5. Pathian hngalhmi si awkah zeidah kan tuah a herh?\n5 Moses cu Jehovah hawi a si ti kha kan hngalh. Jehovah kha “naa tinhmi cu ka chim tuah” tiah a nawl tikah Jehovah nih “na cungah ka lung a tling i nangmah cu ṭha tein kaan hngalh caah, na chim bantuk tein ka tuah lai” tiah a leh. (Ex. 33:12-17) Jehovah nih kannih zong pumpak pakhat cio in a kan hngalh khawh. Asinain Jehovah hawi si awkah zeidah kan tuah a herh? Jehovah kha dawt in a sinah kan i pumpek a hau.—1 Korin 8:3 rel.\n6, 7. Jehovah he kan i hawikomhnak kha zeinihdah a hrawh khawh?\n6 Vancung kan Pa he a sunglawimi kan i hawikomhnak kha kan kilven a hau. Galati khua i a hmasa Khrihfa hna bantukin hi vawleicung i hlawhtlinnak le minthannak hna telin “a derthawmmi le san a tlai lomi” thil caah sal kan si awk a si ti lo. (Gal. 4:9) Galati khua i unau pawl cu Pathian a hngalmi le Pathian zong nih a hngalhmi an si. Asinain Paul nih mah unau pawl cu santlai lomi thil leiah an “i mer ṭhan” tiah a ti. Cucaah hitin a hal hna: ‘Zeicah hruhnak le san a tlai lomi thil leiah nan i mer ṭhan i sal nan si ṭhan?’\n7 Kannih tah cutin kan si kho ve maw? Kan si kho. Paul bantukin biatak chung kan hun luh tikah Satan vawlei i hlawhtlinnak le minthannak kha kan hlawt men lai. (Filipi 3:7, 8 rel.) Sianginn kainak caah bawmhnak, rianṭha le tangka tampi a hmuhtermi caanṭha hna kha kan hlawt men lai. Asiloah music le lente celhnak leiah thiamnak kan ngeih caah a min a thangmi le a rummi kan hung si kho. Asinain mah caanṭha vialte kha kan hlawt. (Heb. 11:24-27) Kan biakhiahnak kha i ngaichih in mah thil pawl kan ngeih ahcun kan nunning a ṭha deuh lai tiah kan ruah ahcun hruh a si lai. Cu bantuk lungput nih “a derthawmmi le san a tlai lomi” tiah kan rak ruah ciami, hi vawlei thil leiah a kan merter ṭhan khawh. *\nJehovah Theihhngalhmi Si Na Duhnak Kha Ṭhawnter\n8. Jehovah theihhngalhmi si kan duhnak kha zeitindah kan ṭhawnter khawh?\n8 Vawlei theihhngalhmi si loin Jehovah theihhngalhmi si kan duhnak kha zeitindah kan ṭhawnter khawh? A biapi tukmi biatak pahnih ah kan lungthin kan chiah a hau. Pakhatnak, Jehovah nih zumhfek tein amah a biami hna kha a hngalh zungzal hna. (Hebru 6:10 rel; 11:6) Jehovah nih zumhfekmi a salle kha a sunglawimi in a hmuh hna caah anmah zeirel loin um kha “a ding lomi” in a hmuh. Jehovah nih “amah ta a simi” cu a hngalh zungzal hna. (2 Tim. 2:19) Jehovah nih “miding cu an lam kha a hngalh” i zeitindah ka khamh hna lai ti kha a hngalh.—Salm 1:6; 2 Pet. 2:9.\n9. Jehovah nih a mi pawl a hngalh hnanak a langhterning kha tahchunhnak pe.\n9 A caan ah Jehovah nih a mi hna cungah a hleikhunmi lam in mithmai ṭha a langhter. (2 Chan. 20:20, 29) Tahchunhnak ah, a ṭhawngmi Faraoh ralkap nih an dawi hna lioah Jehovah nih a miphun pawl Rili Sen in a khamh hnaning kha ruathmanh. (Ex. 14:21-30; Salm 106:9-11) Mah cu khuaruahhar tuk a si caah mah hnu kum 40 hrawng tiang mi nih mah kong kha an chim rih. (Josh. 2:9-11) A rauhhlan ah Magog ram i Gog nih a kan doh cang lai caah Jehovah nih hlanlio a mi pawl a dawt hnaning le anmah khamh awkah a ṭhawnnak a hmanning i cinken cu thazaang petu taktak a si. (Ezek. 38:8-12) Mah tikah vawlei si loin Pathian mithmai ṭha hmuh dingin kan i zuam caah kan i nuam tuk lai.\nA caan ah Jehovah nih a salle kha an i ruahchan lomi lam in laksawng a pek hna\n10. Zei biatak ah dah kan lungthin kan chiah awk a si?\n10 Kan lungthin kan pek dingmi a pahnihnak biatak cu Jehovah nih kan i ruahchan lomi lam in theihhngalhnak a langhter khawh. Midang sinin thangṭhatnak hmuh duh ruang men ah ṭhatnak a tuahmi hna cu Jehovah nih thluachuah a pe hna lai lo. Zeicah? Jesuh nih a chim bantukin midang nih an thangṭhatmi hna cu an laksawng a si cang. (Matthai 6:1-5 rel.) Phundang cun midang caah ṭhatnak an tuah nain thangṭhatnak a hmu lomi hna kha Jehovah nih ‘a hmuh hna.’ Jehovah nih an tuahmi kha a hmuh i laksawng asiloah thluachuah a pek hna. A caan ah Jehovah nih a salle kha an i ruahchan lomi lam in laksawng a pek hna. Tahchunhnak cheukhat kha i ruah hna u sih.\nAa Toidormi Minonu nih aa Ruahchan lomi Theihhngalhnak a Hmuh\n11. Jehovah nih Mary cungah theihhngalhnak kha zeitindah a langhter?\n11 Jehovah nih aa toidormi Mary kha a Fapa, Jesuh nu si dingin a thim. Mary cu Jerusalem le aa dawh tukmi biakinn he aa hlatnak Nazareth khua hmete ah a ummi a si. (Luka 1:26-33 rel.) Jehovah nih Mary kha zeicah a thim? Vancungmi Gabriel nih Mary kha “Pathian nih nangmah cu vel aan ngeih” tiah a ti. A hnuah Mary nih a rualchan Elizabeth sin a chimmi bia in anih cu Jehovah he a ṭhami pehtlaihnak a ngeimi a si ti kha kan hngalh khawh. (Luka 1:46-55) Jehovah nih Mary cu a cungah zumhfek tein a um ti kha a hmuh caah aa ruahchan lomi lam in thluachuah a pek.\n12, 13. Jesuh cu a chuah lioah le a chuah in ni 40 hnuah Mary nih biakinn i a kalpi lioah zeitindah thangṭhat a si?\n12 Jesuh a chuah lioah Jehovah nih a chuahnak kong kha ahote sinah dah a chim? Jerusalem le Bethlehem i a biapimi bawi pawl asiloah uktu pawl sinah a chim lo. Mah canah Bethlehem khua leng i ramlak ah tuu a cawngmi, a nautami tuukhal pawl sinah vancungmi a thlah hna. (Luka 2:8-14) Mah hnuah tuukhal pawl cu a chuakkami ngakchia sinah an kal. (Luka 2:15-17) Cu bantuk lam in Jesuh thangṭhat a simi kha Mary le Josef nih an hmuh tikah an khuaruah a har tuk ko lai. Jehovah thil tuahning le Satan thil tuahning cu aa dang tuk. Satan nih arfi zohthiam pawl kha Jesuh le a nu le a pa sin a thlah hna tikah Jerusalem i a ummi kip nih Jesuh chuahnak kong kha an theih i mah nih harnak tampi a chuahter. (Matt. 2:3) A hnuah sualnak a ngei lomi ngakchia tampi cu thah an si.—Matt. 2:16.\n13 Jehovah nih Israel mi a pekmi hna Nawlbia ah nu pakhat nih fapa a hrin tikah a chuah in ni 40 hnuah Jehovah sin raithawinak pek dingin a fial hna. Cucaah Mary cu Josef le Jesuh he Bethlehem in meng 6 (9 km) aa hlatnak Jerusalem biakinn ah an kal. (Luka 2:22-24) Mary nih lam ah tlangbawi nih Jesuh thangṭhatnak caah a hleikhunmi thil pakhatkhat a tuah hnga maw tiah a ruat ko lai. Jesuh cu thangṭhat a si ko nain Mary nih aa ruahchan lomi lam in a si. Jehovah nih “miṭha le Pathian a ṭihmi” Simeon le kum 84 a si cangmi, nuhmei profet Anna kha Jesuh cu Messiah asiloah Khrih a si timi kong thanh awkah a thim hna.—Luka 2:25-38.\n14. Jehovah nih Mary kha zeitindah thluachuah a pek?\n14 Mary nih Jesuh kha zumhfek tein a cawm i a zohkhenh caah Jehovah nih a cungah theihhngalhnak a langhter peng maw? A langhter. Mary nih a chimmi le a tuahmi cheukhat kha Pathian nih Baibal ah a ṭialter hna. Jesuh nih kumthum le a cheu chung phung a chim lioah Mary cu Jesuh he khualtlawn khawh ti lo dawh a si. Anih cu nuhmei a si caah Nazareth khua ah a um men ko lai. Cucaah midang nih an hmuhmi hmuhtonnak ṭha tampi kha a hmu lo. Asinain Jesuh a thih lioah cuka ah a um ve. (Johan 19:26) Pentekos ni i thiang thlarau an hmuh hlanah Mary cu Jesuh zultu pawl he Jerusalem ah a um ve. (Lam. 1:13, 14) A dang zultu pawl he hmunkhat ah chiti thuh a si ve men lai. Cutin a si ahcun vancung ah Jesuh he a zungzal in umṭinak caanṭha a hmu lai tinak a si. Mah cu zumhfek tein a um caah a hmuhmi thluachuah a si.\nJehovah nih a Fapa cungah Theihhngalhnak a Langhter\n15. Jesuh vawleicung a um lioah Jehovah nih mithmai ṭha a pek kha zeitindah a langhter?\n15 Jesuh nih biaknaklei asiloah ramkhel lei hruaitu pawl sinin thangṭhatnak hmuh a duh lo. Asinain Jehovah nih vancung in amah theng nih a Fapa a dawt kha voithum tiang a langhter. Mah nih Jesuh cu a tha a umter tuk lai. Jesuh cu Jordan Tiva i tipil a in dih cangka ah Jehovah nih “amah hi ka dawtmi ka Fapa a si, amah cungah hin ka lung a tling” tiah a ti. (Matt. 3:17) Mah bia a thei vemi cu Tipil petu Johan lawng a si men lai. Cun Jesuh a thih hlan kumkhat hrawngah Jehovah nih Jesuh kong he aa tlaiin hitin a chimmi kha lamkaltu pathum nih an theih: “Hi pa hi ka dawtmi ka Fapa, ka lung a ka tong ngaingaimi a si, amah bia kha ngai u.” (Matt. 17:5) A donghnak ah Jesuh a thih hlan ni tlawmpal aa duh ah Jehovah nih vancung in a Fapa sinah a chim ṭhan.—Johan 12:28.\nJehovah nih a Fapa cungah theihhngalhnak a langhtermi lam in zeidah na cawn khawh? (Catlangbu 15-17 zoh)\n16, 17. Jesuh nih aa ruahchan lomi lam in Jehovah nih zeitindah thangṭhatnak a pek?\n16 Mi nih Pathian thangchiattu tiin an ka auh lai i ningzak ngaiin ka thi lai ti kha Jesuh nih a hngalh. Asinain amah duhnak si loin Pathian duhnak ningin tuah awkah thla a cam. (Matt. 26:39, 42) Jesuh nih vawlei si loin a Pa theihhngalhmi si a duh caah “vailam cung i thih ningzahnak cu zeihmanh ah a rel lo.” (Heb. 12:2) Jehovah nih Jesuh cungah theihhngalhnak kha zeitindah a langhter?\n17 Jesuh nih vawleicung a um lioah vancung i a Pa he an umṭi lioah a rak ngeihmi sunparnak kha hmuh ṭhan awkah thla a cam. (Johan 17:5) Jesuh nih mah nak tam deuh in sunparnak hmuh lai kha aa ruahchan tiah Baibal nih a chim lo. Vawleicung ah Jehovah duhnak a tuah caah a hleikhunmi laksawng ka hmuh lai tiah Jesuh nih aa ruahchan lo. Asinain Jehovah nih zeidah a tuah? Jesuh nih aa ruahchan lomi lam in thangṭhatnak a pek. Jehovah nih Jesuh cu a thawhter ṭhan i vancung ah “a sannak bik hmun” kha a pek. Cun mah hlanah ahohmanh nih an hmuh bal lomi, a thi kho lomi thlarau nunnak zong a pek. * (Fil. 2:9; 1 Tim. 6:16) Jesuh nih zumhfek tein a rian a ṭuan caah Jehovah nih a pekmi laksawng cu khuaruahhar taktak a si.\n18. Hi vawlei si loin Jehovah mithmai ṭha hmuh i zuam awkah zeinihdah a kan bawmh lai?\n18 Hi vawlei si loin Jehovah mithmai ṭha hmuh dingin i zuam awkah zeinihdah a kan bawmh lai? Jehovah nih zumhfekmi a salle kha a hngalh zungzal hna i an i ruahchan lomi lam in thluachuah a pek tawn hna ti kha kan i cinken awk a si. Jehovah nih hmailei ah thluachuah a kan pek laimi kha kan mitthlam ah kan cuanter khawh. Asinain atu i hi chan ṭhalo ah buaibainak le harnak hna kan ton lioah hi vawlei cu a tlau cang lai ti kha kan i cinken a hau. Cucaah hi vawlei in hmuhmi theihhngalhnak vialte zong a tlau lai. (1 Johan 2:17) Phundang cun dawtnak a ngeimi kan Pa, Jehovah cu “miding lo” a si lo caah a rian kan ṭuanmi le a min ruangah kan langhtermi amah kan dawtnak kha zeitikhmanh ah a philh lai lo. (Heb. 6:10) Kannih zong kan i ruahchan lomi lam in kan cungah mithmai ṭha a langhter ve ko lai.\n^ cat. 7 A dang Baibal lehnak hna nih “san a tlai lomi” timi biafang canah “man ngei lomi,” “leiba a cham kho lomi,” “ei awk din awk a ngei lomi” le “aa nuam lomi” timi biafang hna an hman.\n^ cat. 17 A thi kho lomi thlarau nunnak cu Hebru Cathiang ah aa ṭial bal lo caah mah laksawng cu aa ruahchan men lai lo.\nJehovah theihhngalhmi: Jehovah nih thangṭhatnak a kan pek, thluachuah a kan pek, a kan khamh i laksawng a kan pek tikah a kan theihhngalhmi a si. Mah cu Jehovah nih mithmai ṭha a kan pek i a hawi in a kan hmuh tinak a si


Hlasak Thiam Van Hlei Sung Nih Paletwa Ralzaam Caah Ks 163,200 A Hlut Hna – Chin 11 News\nHlasak Thiam Van Hlei Sung Nih Paletwa Ralzaam Caah Ks 163,200 A Hlut Hna\nPosted By: Chin News June 16, 2020\nTulio mino le hlasak thiam hna lakah mipi lungthin chung a caam ngai mi le thazaang pek ngai mi kan Lai nu Van Hlei Sung, New Zealand ah hrumbunh khuasa mi nih Chin ralzam kan unau hna Paletwa ah a um mi pawl caah Kawlram tangka in Ks 163,200 a hlut hna.\nHi kong he pehtlai in Chinland FC nih an rak tial ning ah cun “Chinland for Paletwa ralzaam hna caah bawmhnak a rak petu New Zealand Khuasa Van Hlei Sung cung ah lunglawmh nak bia kan rak chim. Na thinlung hnangam nak le daihnak, na pumsa ngandam nak le na duh herh mi tlamtling tein na hmuh khawh nak hnga ding ah Chinland FC nih thlaza kan in cam piak” tiah Chinland FC nih cun an rak tial hi a si.\nVan Hlei Sung hi kan hnu deuh teah khan Paletwa ralzam kong ah tlawmpal a rak chim cang i cu lio ah cun mi tampi nih zeihmanh tuah tung loin na fimter tuk tiah an rak soisel ngai, pumpak zong in a soisel mi an rak um hna. Asinain zeitluk indah nunzia tha le micung ah dawtnak a ngeih ti cu nihin ah a langhter.\nSource: Chinland FC


Thawngpang Tha Taktak : Japan Ah Kawlram I Um Pawl Zong Bomhnak A Pek Ve Hna – FIAKFAIROCK\nThawngpang Tha Taktak : Japan Ah Kawlram I Um Pawl Zong Bomhnak A Pek Ve Hna\nJapan cozah nih cun Covid-19 zawtnak ruangah a ram chung mipi bomhnak tangka a pek i, mah ah hin ramdang mi Japan i um pawl zong bomhnak tangka an don ve ko ti bantuk in Japan i um Myanmar mipawl zong nih Japa cozah bomhnak tangka an don ve timi cu Tokyo i Myanmar Tanzung nih a langhter.\nMah Bomhnak tangka cu Japan nih Yen Ting Khat Myanmar tangka in Ting 13 nak tam a si i April 27 tiang Japan ram i um mi nih theihnak ca felfai in Myanmar mipawl nih an tinco khawh ve lai. Mah pin ah Japan ram um mi sinak felfai, rianttuannak ca le cacawnnak ca felfai tein thehlut ding a si i Min le umnak khua, chuahnak le tangka donnak ding bank ca pawl tiang in thehlut chih ding a si.\nMy number Card nei hrangah cun Online in halnak ca thehlut khawh a si i, tangka an don ni, Chuah ding ni cu Japan ram chung i khua kip nih an don dih. Cheukhat cu a tingco cang mi an um i, cheukhat cu pek lio mi le pek lai dingmi zong an si tiah Tokyi Myanmar tanzung nih cun mipi a therihter hna ti a si.


INDIA RAM AH HINDU LE MUSLIM HNA MINUNG 2000 LENGLO AN PIANGTHAR THAN – Thechinlungnews\nINDIA RAM AH HINDU LE MUSLIM HNA MINUNG 2000 LENGLO AN PIANGTHAR THAN\nhitluk in vawlei cung nih a buaipi mi corona virus thih rai a tlung lio ah, india ram church leaders hna le Pastors hna an I tuai I . camping an tuahpiak hna. Hi camping chungah minung thawng 2000 nak tam nih pathian dawtnak an thei .\nVirus nak I tih nung deuhmi cu, mipi hna Pathian theilo in an thiding mi hi asi. Cu caah virus tihlo in mipi nih Pathian an theihkhawh nak ding ah fakpi an I zuam I, camping an tuah. A neih chun mi tangka le facang hna kha khrihfa Upa hna nih an khawlh I, mipi caah an hmang hna.\nCamping kaimi an dihlak in rawl an pek hna, Nuamte le hna ngamte in Pathian thawngtha an ngaihkhawh nak ding ah, an bawmh hna mi asi. Pastors hna le church leaders hna hi, mi nei/rum an si hna lo. Backgroung chia te te in a ra mi hna an si ve cio ko. An neimi thil vialte kha mipi caah an hmang hna. A chan cu mipi nih pathian an theih I, zesuh kha an khamtu le an pathian ah an pom khawh nak ding kha an duh bikmi a si. An chaw le an va nak in an duh/ui deuh mi cu, mipi nih Pathian an theih I an nun an I thleng kha an duhbik mi asi. Pathian caah ti in an I zumnak vialte hi zoh tik ah uar an um tuk, Pathian zong nih thluachuah a pek hrimhrim ko hna lai.\nMinung thnawg 2000 nih Pathian an theihkhawh nak hi, khrihfa upa hna le church pastors hna nih dawtnak he mipi caah thil an tuah mi kha Pathian nih thluachuah a pek piak hna caah asi. Minung nih kan herhbik mi cu Pathian theih hi asi. Pathian theihlo I thih hi vawlei cung ah tihnung bikmi asi.\nCu caah hi hna pathian riantuan hna caah hin baktak te in thla kan campi ve hna a hau. An dihmi chaw le va zong Pathian nih a let tampi in a pek than hna hrim lai. Cun hindu le muslim hna khirhfa a lut mi hna an ca zong ah thla kan campi hna lai, zumhawk tlak te in a nungmi, pathian caah misung lawi an si kho nak hnga thlacam in bawm cio hna ushih.\nBe the first to comment on "INDIA RAM AH HINDU LE MUSLIM HNA MINUNG 2000 LENGLO AN PIANGTHAR THAN"


Ramthum nak a phan cang mi kan lai hawi ramthum nak kan phan tiruang ah kan nek hlah uh nan sining kan i thei ko hna – The Cherry Par\nRamthum nak a phan cang mi kan lai hawi ramthum nak kan phan tiruang ah kan nek hlah uh nan sining kan i thei ko hna\nAugust 21, 2019 admin Myanmar\nAtu tan a cung tlang he pehtlai in Mang Te nih a tial mi hi rel ah lungthin kha te lei ah cun anuam hrimhrim lo’ a chim mi le atial mizong hi a ho hman nih a hman lo e, tikhaw asi fawn lo aruang cu tlangkhat’ atial mi nih khin bia cu afiantar ngai ko. mah kong he pehtlai in kan van tial tikah hin laimi nih nan dihlak nan si tinak asi lo cheukhat kan lai hawi cu an hram i thei loin tlungpal an si khaw deuh in cun midang zei an rel tihna lo.\nAn hram an i thok nak le zei bantuk diar hmun in dah kan diar kan thu kan ei kan it kan zun timi i fiang lo in le i thei lo in, uah phun in aum mi laimi lakah kan tamtuk cang hna caah’ ka ziaza hi kan i rem deuh ahau ko ruah mah kong he pehtlai kan van chim tikah hin vawlei bia deuh in chim kan duh mi asi, khua hi faak deuh piin kan rua a herh cang ko, mah bantuk thil tete ruang ah hin hawilei kong a rak si mi hna zong. Ram thum nak an phan in cun’ hawikom thatuk arak si mi hna cu i kom kho tilo in an um ton hna, tha tein kan ruah aherh ko.\nAtang hi amah MangTe tial mi cu asi.Khah Delhi in ramthumnak a phan cang mi cheukhat hoikom dawt hna a tangmi Delhi nan unau pawl hi ramttha kan phan pat tiin i nek hlah usih. Sining a theimi lawngte dawh kan si hih.Mah zong hi relchap ko hna uh a hman ngaimi bia asi.Khua a rak um lio a rak der bakmi thaizing kiptuh thi hnga ding a rak lo mi kha,ramttha a phak caangka tein nikhat hnu nikhat thau hram ai thok.\nLaitlang in kal a rak i thawh ah khan pound 100 a si i Austrlia in lai tlang a van kan tlawn lei cu pound 350 bak a si.Eh Ramttha pei si cu kan ei din zong cu an i dang ve cu awh.\nRamttha kan phak le caangka te thau hram kan i thokmi hi a ngaingai te ti ko lo cun sii-kaan ( discipline) kan ngeih lo bia a si.Kan pungsan rawk dih lak tiang kan i thau ter.\nRamttha pei si cu kan ti i mitampi cu thathutnak ah kan hman kan mah ngandamnak ( Exercise) tuah hmanh kan huam ti lo.Kan pungsan cu Christsmas ca an zuat mi vokpi ko khi kan lo.\nRamttha in a rak kan tlawngmi bia an hal tawn hna i zei dah nan i harh bik tiah an chim tambik mi cu Rawl ei le inn-ta toilet kal hi kan i harh bik tiah an ti tawn hna,hmanthlak hi google ah kan lak chawm mi asi.\nPrevious Post:Lainu Doctor pari nih a lung tha lonak a phuan ve cang\nNext Post:A poi taktak si:Hakha inn an hrawk piak dih hna hnu ah an inn hmun an zuar piak ri hna\nVisit Yesterday : 3503


Unemployment a Ngah mi hna caah Thawngttha: – Hakha Cherry\nNizan tihni ah Biden cozah nih law a ser thar mi ah unemployment a ei mi nih an ei mi chung in $10,200 tiang minungkhat nih tukum tax file mi ah telh lo a ngah tiah thawng a thanh. A sullam cu unemployment $10,200 tang a ei mi cu a zapi tein income ah telh lo a ngah. Cun $10,200 cung a ei mi cu $10,200 cung lawng nan income ah telh a si lai.Hi law nih laimi tampi Tax Refund kan ngah mi a kai ter lai kan tax file cia mi kan remh ahcun.\nNikum ah unemployment a ei mi na si ah cun tu kum na tax return file cia mi remh ahcun na ngahmi ai chap lai.\nCucaah, keimah nih kan tuah piak mi hna or remh piak a duh mi cu nan SS a donghnak lung 4 kha htax018@gmail.com or ka ph ah van ka kua u law ka rak remh lai. Keimah ka tuah lo mi cu nan tax file nak copy a herh lai.\nA remh man cu i ceih khawh a si. Nan hawi le cio zong rak ka chimh piak te hna uh. Office ah zing 9 -6 tiang kan um peng ko hih. Ka lawm by-Hlawn Kip Tlem.\nAdang relthan:Theihkaunak.Online Business a tuahmi caah ralriawk tampi lakah pakhat te.\nBusiness poahpoah a fawimi zeihmanh a um lo. Member luh le lawmman pek cu a awlte nain a theipar lei chuah hi a har.\nKum khatah Business dawr hi 100% ,an on i, 80% i an rawk than dih i 20% long hi an tang tiah USA news nih a chim.Online Business hi 100% chungah 90% hi an hlawh a tling lo i, 10% te long hi an hlawh a tling an ti.\nCun Online mifiar an tam taktak tihi zapi theihmi a si. An tuah tertu Company kha anmah lila kha Fiarhmang an si tikha va philh hlah. Na phaisa an ni eikhawh liote ah cun le na zuarpiak khawh lio hnaah cun an i lawm tuk ve lai nain , zeipoah hi kan tuah hlanah tha tein tuaktan dih cikcek hmasa le ralrin taktak in kal a herh tinak bia a si.\nCucu theihkauhnak le siaherhnak bia a si. Na thinlung thabatnak chungah an luhpi ve cang lai. Midang lemsawi thiam a hau cang lai, chimthiam pah a hau cang lai tinak a si. Cun YouTube in biachim le Live biachim tarlang thiam a hau cang lai tinak a si.\nMidang duhnak tuahthiam le va cawkter khawh I an lungla lak I tuahthiam a haumi a si. Cucu a fawite mi a lo nain a har taktakmi rian a si.Credit-Joseph Thanwg Z Ting\n𝐑𝐚𝐥𝐫𝐢𝐧 𝐏𝐞𝐤 𝐓𝐢𝐤𝐚𝐡 𝐑𝐚𝐥𝐫𝐢𝐧 𝐃𝐢𝐧𝐠


Trump Nih Biden Le A Party Pawl Lih Le Fir A Puhmi Hna Cu Amah Hi Pei A Thli Tein A Rak Lih Deuh Ko Hi. – Chuncha News\nTrump Nih Biden Le A Party Pawl Lih Le Fir A Puhmi Hna Cu Amah Hi Pei A Thli Tein A Rak Lih Deuh Ko Hi.\nTrump nih Biden le a party pawl lih le fir a puhmi hna cu amah hi pei a thli tein a rak lih deuh ko hi. A thli tein a rak hrokhrawl deuh ko hi. A party hawi lila nih a ziaza an remh chin i an phuan diam ko. Tuan zongah amah caah mithi vote an hmuh kha aw. A sining a lang deuhdeuh ve ko hi. The president, who has refused to accept his loss to Democratic president-elect Joe Biden, is heard telling Georgia’s secretary of state, Republican Brad Raffensperger, at one point: “All I want to do is this. I just want to find 11,780 votes, which is one more than we have. Because we won the state.” | https://7ny.tv/3oa1CY0\nTrump ttanhtu pawl hi Biden a ttanhtu pawl cungah bom chehdan nan thiam deuhdeuh: Atu tan US thimnak ah Trump a ttanhtu pawl hi, Laimi (Chinmi) lakah cun 100 ah 90 hrawng nan si men lai. Biden ttanhtu pawl cu zatuak 10 hrawng kan si men lai hei ti ko uh sih. Nan tamdeuh ruangah nanmah kha nan hmandeuh hlei lo. Nan tamdeuh ruangah a piangthar deuhmi nan si hlei fawn lo. Pastor te le vawlei lei hruaitu karlak zongah nan tamdeuh ruangah nan hman deuh hlei lo ti kha philh hlah uh. Kan hman deuh ko ti nan i ruah ahcun nan palh cikcek lai/nan molh bia a si ko lai.\nTrump ttanh ding le dirpi dingah pastor cheukhat le vawlei lei hruaitu cheukhat nih hehtiah Laimi (Chinmi) an in forhmi hna le nan thluak an in ttawlmi hna cungah anmah ka mawhchiat ngai cang hna. Aruang cu Trump ttanh ding lawng an in forh hna i ttanh ziathiam ding an in cawnpiak ti hna lo. Biachim holhrel thiam ding le i sum ding zong an in cawnpiak ti hna lo. Media le facebook le comment pek le ttial ziathiam ding zong an in cawnpiak ti hna lo. Mah i a phichuak cu, Trump nan ttanh ruangah nan Khrihfa nun ziaza a rawk dih cang. A dawh tukmi, Khrihfa biaknak muisam le a ttha tukmi a sullam zong nan hrawh dih cang, Trump ttanhtu pawl nih.\nTrump nan ttanh ruangah facebook chungah hehtiah Biden a ttanhtu pawl cu bom in nichiar te nan kan cheh lengmang ko. Trump nan ttanh hnu ah facebook le media chungah bom cheh nan thiam deuh. Khoika dah bom cheh hi nan va cawng manh hnga ka ti. Tang 4 le tang 5 awng lo, ABC ttial zong a thiam lomi pawl nan tam nan facebook chungah cun bom cheh nan thiam ngai. Biden a ttanhtu pawl zong kan tlawm te nan Israel cozah bantuk in kan thawngtuk ve i, Trump ttanhtu pawl nih bom in nan kan cheh lengmang nan kan i kham khawh lengmang ve ko. Musalim ram 5 hrawng nih Isarel ram cu hehtiah an tuk i bom in an cheh len nan an tei kho bak lo bantuk in Trump ttanhtu pawl nih Biden ttanhtu pawl, mitlawm te cu nan kan tei ve lo hi aw. Trump ttanhtu pawl nih Biden a ttanhtu pastor le vawlei lei hruaitu zong hehtiah holh dawh lo, biachiakha in nan ti len ko hna. Atak te cun mah hi nanmah thluachuah hmuh lonak ding fawh a si lehlam ko cu.\nHmailei nan lamthluan ah khua awng pem lonak ding fawh a si lehlam ko cu. Biden ttanhtu pawl nih Trump ttanhtu pawl i nan catialmi tangah comment (khawmenh) zong kan in pe bel hna lo. Biden kong zong ttial ti hlah uh ti zong in kan in ti fawn hna lo/kan in thlauh hna lo. Nannih cu nan i thawh i Trump kong ttial ti hlah nan kan ti len. Aho nih dah kan cungah nawlneihnak an in pek hna? Nanmah nih mi cungah nawl neihnak pakhat hmanh nan nei lo. Trump ttanh ding le dirpi ding in an forhtu hna pastor cheukhat le vawlei lei hruaitu cheukhat le Trump ttanhtu cheukhat cu Osama Bin Laden le a minung pawl, US innsang pi pahnih, vanlawng in a pah hnawhmi hna nan lo ve cang hi aw.\nNan hruaitu pawl nih bom cheh dan an in cawnpiak ve hna rua ka ti. Trump nan ttanh hnu in fawh facebook chungah bom puah/bom cheh nan thiam deuh ko hi. Biden a ttanhtu pawl nih nan pumpak kong zong kan tial bal lo i nan pumpak zong in kan in ti bal hna lo nan hehtiah Biden a ttanhtu pawl cu ka pumpak zong in nan kan ti len. Kan nih cu “Trump ttanhtu pawl” timi biafang lawng kan hman ttheu. Nan pumpak min hrim in kan in ti bel hna lo. Mah zonghi thuk deuh le fak deuh in ruat uh. Trump ttanh ding in an forhtu hna nan pastor cheukhat le vawlei lei hruaitu pawl, forhfial kan duhmi hna cu nan za tein nithum chung rawl ulh thlacamnak le cawnpiaknak rak nei uh/rak tuah uh. Nan duh le keimah zong sawm khawh ka siko.\nFacebook le Media ah mi bom cheh hnawh lo ding, le khawmenh le cattial dan thiam ding pawl kan cawnpiak hna lai. Biachim holhrel thiamdan zong kan cawnpiak hna lai. Hehtiah thla zong kan campi hna lai. Mah vialte hi video in Trump vote pek ding an fialtu hna pawl nih an tuah lo cu. Laimi (Chinmi) nih kan theih awk ah ka duhmi cu cheukhat kan pastor te cu cawnnak zong an nei ko nan mah Bible cang nih zeidah a chim duh hnawhchan le a sullam a si ti a thei lomi le a fiang lomi an tamtuk. Bawi Zisuh nih zeituah dah a kan cawnpiak i vawlei i a ratnak aruang le a zultu pawl nih kan tuah ve ding pawl zong an i fiang lo/an thei lo.


Kawl pawl nih an thihhnawh dengmi kawl Doctor nute. Aa dawh bak ko hih! – Salai Kawltu\nKawl pawl nih an thihhnawh dengmi kawl Doctor nute. Aa dawh bak ko hih!\nMahhi nu te hi social media online zong ah nan hmuh tawn ko lai. A mahhi duh a nun ning kha hnabei dong lei khi a si. Korea lemcang / model bantuk in duh a nung an timi a si.\nA mui ai dawh lawng si loin a taksa hrim hi a hninghno tuk pinah a body te hi pa caah cun duh a nung tukmi body a si tiah an ti tawnmi a si. Kawl pawl nih an uar tuk ning ahhin a tam bak in tam an duhmi a si.\nA mah a min cu Theingi Mg Mg ti a si i Mandalay ah doctor a cawng liomi a si. Model zong a tuan chih pah. Cawngia zong tampi a tuah tawn. Kawl pawl nihcun an uar taktak mi a si. Kawlram a si nain Korea nungak a lo an timi a si.\nKawlram chung ahhin doctor a si miodel / lemcang an um pah. Doctor rian hi a hlawk ve ko nain lemcang / model tuan hi a hlawk deuh i tah a si hnga. Doctor si hnu ah lemcang / model rian lawng a tuanmi an um pah. Mah nu te hna hi dotor a dih tikah lemcang / model lei ah a kal te ko lai hih.\nNa uar phun a si ahcun rak share ve.\nThawngthar relchap ding\nBenjamin Sum hawile Oxygen timi Group nih TISSUE timi hla an sak mi cu an thiam kho taktak. Dawh law law khi si. Hlasakthiam rual hna nih hla dawh taktak thiam taktak in an vun sak tawn ah hin cun ngaih hi a nuam kho taktak.\nTutan an hla thar zong hi a ttha kho taktak a zoh cang mi nan tor hoi cang ko lai nain zoh rih lo tete an um ve tawn caah an mah ca deuh ah ka rak share chin mi asi ti kha ka theipiak hram ulaw. An thiam kho taktak zoh a nuam ngai.\nVideo na zoh hlan ah mah hi rak rel chap ta rih\nBrazilian pilot Daniel Centeno nih selfie aa tuahmi hi nan ngamh ve lai maw? Hi tluk in maw a ngamh a san hnga. Hi bantuk tiang tiang in a ral a ttha tak tak hnga maw?\nA lehnak cu Nemmam ti a si. Hi hmanthlak hi a deu, photoshop i tuah chommi pawl an si. Hi Selfie a tuahnak hmanthlak ttha tein na zoh ahcun a sam hi thli nih a hran mi na hmu lai lo, cun a mithman na zoh ahcun vanlawng zuannak lam cun hmuh lai.\nHi hmantlak hi amah Daniel zong nih a deu (fake) tiah a tial len ko nain mi tampi an i fiang tak tak hlei lo.\nA nih hi pilot vanlawng mawng cu a si. Hi hmanthlak hna hi a deu tiah hiti fiang tein hin a langhter ko “I have to let you know that this photo is fake guys, just in case,” . “Photoshop mode ON,”. A sinain mi tampi nih a tak tak ah an ruah i news tiang a langhter mi zong um dawh an si.\nHi vanlawng selfie deu pakhat ruang ah minung 62,000 nih Daniel Centeno hi instagram ah an zulh. A hmanthlak dang pawl hi zoh law a tak a lo ngai ve. Zumh Sual cu fawi ngai dawh a si.\n← Chin mipi le Kawlram mipi nih an uar ning cio\nMyanmar Idol Season 4 i aa zuam cuahmah mi Thuam Lian Thang thazaang pe hna usih →


Salai Bawi Lian Mang : Delhi le Malaysia Ralzam - channelnews.us\nSalai Bawi Lian Mang : Delhi le Malaysia Ralzam\nSalai Cung Dawt, CHRO Delhi hruaitu le UNHCR Chief of Mission Delhi hna cu Chin ralzam kong ah bia an iruah lai. Salai Sang Hnin Lian, CHRO human rights Program director nih Fortify Rights Director Amy he ibawm in UNHCR Asia Regional Chief of Mission cu Bangkok ah August 22 ah bia an ruah lai.\nHarnak le thin phannak kar ah Chin miphun hi Khuazing Pathian nih an kan runven zungzal. Kan phak nak kip ah hawikawm ttha le kilhkamh tu ttha a kan pek. UNHCR nih Chin ralzam kan in veng ti hna lai lo an ti le cang ka in zeitin dah UN bia cu kan leh hna lai ti ka ruat.\nThlakhat chung kherhlai nak kan tuah hnu ah cahmai 30 renglo chirhchan nak fek te he Delhi le Kuala Lumpur ah UNHCR cu kan leh hna. Cu kan leh hna nak ca cu Law lei a thiamsang mi Michael Howard nih a kan hruai I kan ttial. Michael hi CHRO ah advocacy coordinator a ttuan lio mi International Law thiamsang asi. Cu pin ah CHRO ah advocacy director a rak ttuanmi American Lawyer Amy Alexander (Cer Chin tiah Lai min kan sak) le Malaysia ah Law lei thiam sang Eric Paulson UNHCR nih Burma ram refugee kong ah Malaysia, Bangladeh le Nepal ah ruahnak pe tu ah an hman mi asi. An mah hna nih an kan tel pi caah kan hna a ngam khun.\nAmy cu Chin mi US le ramttha kip I kan kal nak ah a hruangttha bang a rak kan kam tu le tlang a rak kan chimh piak tu asi. Eric zong Malaysia cozah sin ah siseh, Malaysia CSO pawl sin ah siseh Chin Refugee pawl mithmai kan neih khawh nak ah a hramthok te in a rak kan dirkamh tu asi.\nKL ah nithum chung kan I ceih hnu ah vun pehzulh ding ah Delhi ah Salai Cung Dawt CHRO India hruaitu le UNHCR Chief of Mission cu thaizing kiptuh ah an I tong lai. Cu pin ah CHRO human rights program director Salai Sang Hnin Lian le UNHCR Asia Regional Chief cu tu thla 22 ah Bangkok ah an itong lai.\nChin Pa Pakhat Hi Ruang Ahhin An Tlaih\nKan laipa ruangah Malaysia Loke Yew sang ummi laimi harnak ngan pi an tong


Nuhna kha Pope hna nih an hmuhning | Radio Veritas Asia\nNuhna kha Pope hna nih an hmuhning\nPope Pius VII le Pope John Paul II\nNuhna cu Papaul he aatluk\nPope Pius VII nih pa pawl bantlukin nu hna zong a dot an `tumchuk lo tiah a rak chim. Amah nih a chimnak ah Pathian fale asimi mipa le minu hna cu annih pumpak he pehtlaimi limhang ruangah an i khat. ‘A ruang cu annih cu Pathian he zungzal an i komh in vancung nunnuamhnak co dingah aakhat mi a hnubik kawltung an i ruahchanhnak ah pehtlainak an ngeih caah asi.\nPope John Paul II nih Pathian i Nu Mary thawngin nu pawl huham a sannak a tahchunhmi cu, “Bianaah Bawinu Mary cu nu vialte lakah thluachuakbik nu asiahcun nu vialte zong hi thluachuak nu an si dih” tiah a chim. Apeh rih mi cu;\nPa hna nih keimah timi le ruamkainak ruang i atuletu a chuakmi nuhna thuhphenhnak kha ralchanh in dohpiak ding `uanvo a ngei tiah a chim.\nHlanchan he tahchunh ahcun tuchan nupawl nawlngeihnak cu tampiin a `thancho cang ko nain vawleicung i hmun cheukhat hna ahcun nupawl nawlngeihnak a sungpeng rih. Nuhna zuarnak, sersatnak, miaknak (sipuazi) caah hmannak hna kha atuletu kan theih. Cu thil sining hna caah Catholci Bupi nihcun a ngaihchiatnak kong Vatican II pumhnak nih a chimmi cu “Minung a hran nawlngeihnak kha vawleicung tahning in upatlo, an zulh rihlo mi kha kan ngaih a chiatuk. Tahchunhnak ah nupawl nawlngeihnak le zalonnak asimi `thitvat dingmi thimnak nawl an ngeihlonak, fimthiam cawnnak nawl, mivialte he pehtlaimi nawlngeihnak hna kha an fehter lomi hna an si” tiah a ti.\nNovember ca Thlacam timhmi\nDawtnak lawng nih a ngeihmi\nNunak kha Pathian nih a ngeih


Zualko: Ngur Middle School Sayamah Pakhat A Nunnak A Liam Ruangmang - Khuaruah Har News\nKan vawleicung thawngpang ngai hi ruah lengmang ah lungrawk taktak a si cang. Kum khat chung ti awk virus nih lungfim lo in akan tuah cuahmah lio ah zawtnak dang nih kan nunnak a rak kan lak cuahmah tthan mi ruah ahcun ngaihchia taktak kan si.\nPu C. Liankamloa fanu C. Lalnuntluangi(Lani) kum 31 Ngur Middle school sayamah cu Kalfah(Kidney) zawtnak in Nov 20.2020 suimilam 12:00pm ah khan a nunnak a liam ruangmang. C. Lalnuntluangi ruak cu thaizing Nov 21.2020 suimilam 3:30pm ah khin vui a si te lai tiah theih a si.\nNgur middle school nih a fel tuk mi an sayamah C. Lalnuntluangi nih a vun thihtak ruangmang mi cu an caah cun sunghzatlak lian ngam taktak a si. Mah bantuk mifim, ram le miphun caah bochan awk tlak mi le hmanh awktlak mi an nunnak vun liam ruangmang ko cu mi zei kan ca poah ah ngaihchia taktak a si.\nCovid-19 zawtnak i kan luat khawhnak ding ah cozah nawl ngeitu te nih mipi kan caah zulh phung ankan tuah piak i kum khat chung ti awk pumhnak hmanh tuah kho lo in kan um ko nain nichiar te ti awk in thihnak thawngpang nih a kan den thiamthiam. Covid-19 zawtnak in minung tampi cu kan luat ko nain zawtnak dang nih kan nunnak a kan lak thiam.\nHawi dawt tulio zawtnak Covid-19 in na luat, kan luat zong a si kho men ko, hmanh sehlaw minung kan nunnak a kan la kho tu zawtnak hi vawleicung ah a khah bak in a khat ti kha philh hrimhrim hlah. Zeitik caan poah ah ka nunnak a dih kho ti kha nghal law na nunnak kha sullam ngei tein hman khawh i zuam zungzal.\nArnu(tawzuar)he nuamhnak tuah dingah kal konain thawngtha tu ava chimh hna nak kong aphuangtu hlasakthiam Naw Naw\nCNLD hi miphun dang nih an dirhmi Party a si bak lo, Chin mi nih dirhmi Party a si\nModel Thin Thin Nih Wai Lu Kyaw He An Rak I Duh Nak Kong Le Tu An Dir Hmun Kong A Chim Mi Nih Mipi A Lauter Dih


SALAI NGUN SAN AUNG:KA THEITHIAM U, KA MIPHUN HAWI HNA. ASINAIN… – The Chinlung Post\nKa theithiam u ka miphun hawi hna, Kei mah cu ka chanchung ka pawcawmnak rian ka ttuan pah in, ka si khawh tawk in ka miphun caah ka pe. Miphun caah a tthehnem lai ti ka ruahmi rian an ka khinhmi le fialmi paoh ah liangkhinh in ka ttuan. Ka pawcawmnak rian in ka dinh hnu tiang hmanh ah rian khinh mi al lo tein ka cohlan i ka ttuan ko. Asinain, tutan rian an ka khinh mi cu lung awttawmnak tampi a ka ngeihter.\nKhuasau pi ka ruat. Chin mi lak ahcun cathiam ke paza ka si ve tining law ka palh lai lo. Ka phun hawi hna le ka rian ttuan hawi lak zongah hmai dir le zohhlei ka si zungzal. Tutan tucu rian a ka fial tu hna nih an ka helhhumh ning cang ka lung cu a tling deuh lo. Ka miphun caah cun zei rian paoh a poi lo kati ko nain, kei mahnak in an duh deuhmi hna pahnih an helhhum hna i a tlam atlin ti lo hnu lawngah pakhatnak ah an ka chiah tthan.\nKa lungthli te cun ka fahsak ko nain, a lunciami caan ah ka tthutdan le ka sining te kha ka ruah tthan tik ah ka ui tuk fawn. Cucaah, ka phun hawi caah a chungin rian ka ttuan ahcun thil tam deuh tal ka ttuan kho lai, tiah kai hnem i zei dang hmailei kong zong ruàt tuk chih ti loin ka cohlan ko hna. Ka theithiam hram u ka miphun hawi hna. Asinain… ka theih banh lo mi belte a tam ko.\nRian a ka fial tu hna hi, ka miphun a that a nawng mi hna, ram pumpi mipi le vawleicung mi vialte nih lainawng le mithalo tiah sualphawt mi ansi. Miphun abubu in lainawng in cihmih ai timmi tiah vawleicung biaceih zung pi zong ni tazacuai liomi ansi. Asinain an ka tuhmi thanthling cu a thlum tuk i an ka danghmi sa cu a thaw tuk. Kan mipi lak le vawleicung mipi hmaika ah an hmaihngal ter sawh men ding ah khin chiahmi ka si.\nAn i tinhmi tlamtlinnak dingah kei mah kut kha hmang in rul tleih le ek tonghter an ka timh mi cu asi. Lai an nawn tik le mi an rawiphir tik ah kei mah min kha an hman te lai. Thisen an ka neh chih lai. Cu zong cu ka hngalh bu in an bia ka al lo nak hna cu, an thanthling cu athlum tuk i an sa cu a thawt tuk caah asi. Kei mah lei in kai hnemh ve nak cu ka mipi sinah khin thil tha ka tuah khawhnak kha ninghngal in biasawng ka tlorh piak hna lai i thatlonak le ningzahnak a chuah tik paoh ah cunglei nih an ti mi le order an ka pekmi si ti tu in ka pheh te lai.\nAsinain, tuchan kum zabu 21 ahcun vawlei cungah lih chim le phehthuh in thil a kal kho ti lo. Chain of Command kha biaceih zung nih ttha tein an dawi i sualphawtnak an ser khawh cang. Accountability ttha tein a um cang. Kan pu le nih mi an thah le lai an nawnnak kha ka duh zong duh lo zongah ka ttuanvo ngeihnak a si chih ve. Ka miphun hawi hna cungah hremnak, khuasual le lainawnnak an tuahmi kha ka duh zong duh lo zongah an ka hrawmh ve.\nKa kut ah thi a neh ve lai. Mawh tthatnak ka duh bantuk in mawhchiatnak zong ka tuar ve te hrim lai. UN le US cozah nih kan pu le pawl sual dawi ding an tuah cuahmah mi ah ka tel colh ve lai. US cozah nih kan ram cu Unusual and Extraordinary National Security Threat Against the United States tiah president Biden nih thanhnak a tuah tik ah, ka pu le pawl cu America ram caah ttihnung mi ral cazin ah chiah ansi.\nRamkulh level ah upa bik kasi nak in America cozah i an ral ka si ve ai, ka pu le rian khinhmi thawng in. America rampi nih ral tiah cohlan mi pakhat ka sinak in kei mah lawng siloin ka chungkhar le ka hrihhruai, ka naihniam zong ral an si chih ve. Ka pu le thawng tthiam tthiam. Kan pu le uknak hi peh tein cansau a nguh ahcun kan nawlngeihnak tang ah mi an tlaihmi, an hremmi, lai an nawn mi le khuasual an tuahmi vial te cu vawileicung nih an zoh sawhsawh te lai lo.\nDantaknak le sualphawtnak nih a zulh te lai. Zei caah tiah vawleicung tuanbia ah zeibantuk dictatorship hmanh chanchung a nguh bal lo. Tuchun ka tuahsernak le an rian khinhmi ka cohlannak nih thlapahle bantuk in a ka dawi peng lai. Ka tuahsernak thawngin ka te chin fapar tiang caah tuanbia tthalo ka ttial piak cia hna tluk asi. Ka miphun hawi dihlak nih an duhlo tuknak heh tiah an langhter ko bu ah kei nih kan ral pa caah rian ka va ttuan ve mi cu ka tuanbia ah a ttial lan cang ko lai. Pasal ka bia khiahnak nih ka mit a ka auter ngam ti lo. Ka lungretheihnak hi ka theithiam u mu ka phun hawi hna. Zei tik tiang dah zan hngilh thiam lo le mi hmai khap loin ka um lai ti ka ruah ah… By. Ngun San Aung


HomePupa TuanbiaNgatainu Tuanbia\nTilian chungah cun Nga Tai cu a hung pil zuahmah. A nu nih a ?ah bu le a hram buin, “Ka fa dawt sian lo Nga Tai aw... nang ngami ah hung i cang law,” tiah a cah ta, ti a si. Nga Tai cu tilian nih a hun khuh a hun zual i ti chungah cun a pil zuahmah i ti zong a ?um zuahmah i a hlan kel te a si ?han, ti a si.Nga Tai cu a nu bia bang ngami ah a cang taktak. Cucaah ngami cu minung bantuk in hnuk a ngei i taw zong a a ngeih venak a si an ti. Nga Tai nu cu a lung a leng tuk. A fanu zun in a zaw zungzal, ti a si.A fanu zun cu a tuar i ei le din zong zuam lo le ?uan zaang tlung loin a um. Mitthli he fing le tlang kip a cul tawn. Aa chokvak lengmang i tlangsang kip hin khua za a cuan tawn.A umhar le a lunglen celh loah thiam tal ka baang lai a ti i thiam ?ial baannak dingah tlangsang le tlangdawh a kawl i a donghnak ah tlangdawh ngai pakhat a hmuh i cuka cun thiamtah aa thawk.


Rev.Dr.Hai Vung Lian Damlonak Kong Update (December 8) – Kawltu Team\nRev.Dr.Hai Vung Lian Damlonak Kong Update (December 8)\nDecember 8,2020 Rev.Dr Hai Vung Lian thawng Update “ Hannah pa (Rev.Dr Hai Vung Lian ) cu a dam deuh ko. Nurse nih an van ka chawnhnak ah a vital zong a ttha ngai cang an ti. Lungfimlonak sii le Fahlonak sii cu kan pek rih ko an ti. Oxygen leval zong a ttha ngai ko an ti. Pathian thei mi kan si i damnak tling a hmuh khawhnak lai thlacamnak he kan i zuam lai tiah Sizung Nurse hna he an i chawnhnak Hannah nu nih a chim.\n(Mah hi kan hnu deuh update mi a si) Rev. Dr. Hai Vung Lian Hannah pa cu tuchun suimilam 12;00 tluk ahkhan doctor te nih a mah pum ah oxygen 90% a um i, She in 65% kan pek, a body condition a thi le a tha tbk cu an tha ko tiah update an kan tuah. Pakhat cio nan thlacampiaknak thawng in that lam panh dawh kan si ko tiah kan ruah. Nan dihlak cungah kan i lawmh tuk, Bawipa nih thluah in chuh cio ko hna seh.\n← Sui Thantlang Khua i Thil Cang cu Ningzak tak tak khi Si\nWow ! Sawmnak Bak A Van Tuah Piak Cang. →


Pu Chan Let Kum-86 ( Rev Dr Hai Vung Lian Nupi Pa ) Nih Mual A Kan Liam Tak – Chuncha News\nPu Chan Let kum-86 ( Rev Dr Hai Vung Lian nupi pa ) nih January 18,2021 Monday (12:06 pm) ah mual a kan liam taak. January 19,2021 Tuesday (10:00 am) Yangon Yewai Thlanhmun a ruak vui nak ah ka va kal kho ve. Tantak mi chungkhar an ngaihchiatnak Pathian tu nih hnem ko hna seh. Credit: Lian Iap\nDinfelnak: Fir chom in tang hra a aungmi nih taang hra a awn caah Pathian sin ah lawmhnak a chimmi cu Pathian, ca ka firnak ah na ka bawmh i thluachuah na ka pek caah ka lawm ti he aa khat. Thilthalo a tuah ruangah hlawknak asiloah miaknak asiloah teinak a hmuh caah Pathian sin ah lawmhnak a chimmi cu Pathian, thilthalo ka tuahmi ah na ka bawmh i thluachuah na ka pek caah ka lawm ti he aa khat.\nThatlonak a tuah ruangah hlawknak asiloah miaknak asiloah teinak a hmumi cu va hngar hna hlah. A lawmh zong va lawmhpi hlah. Thatlonak thapetu na si sual lai. Bawipa ̣ttih bu tein tlawmte ngeih hi tampi ngeih i hnahnawk ngai i um nakin a ̣ttha deuh” (Phungthlukbia 15:17). Cucaah Bawipa ttih but te in sungh kha teinak hmuhnak ca Bawipa duhlomi tuah nakin i thim deuh.\nDinfelnak kha fakpi in i tlaih. Zeicahtiah “Miphun a lianhngantertu cu dinnak a si, sualnak cu zei miphun paoh caah ningzahnak a si” (Phungthlukbia 14:34). A ngaingai ti ahcun, vawlei thil ah teinak asiloah miaknak kan ti tawnmi hi thlarau thil ah sunghnak a rak si tawn. Vawlei thil ah sunghnak kan ti tawnmi hi thlarau thil ah teinak asiloah miaknak a rak si tawn. Credit: Rev. Biak Lian Vel\nMiphun Damnak: 17 Minung nih zeidah kan herhmi a si ti hngalh khawh hi a biapi tuk. Kannih khrihfa zumtu hna nih cun Pathian bia hi, cu kan herhmi hngalh khawhnak ding caah a hrampi a si i fim a kan chimtu, lungthin a kan cheutu a si tiah ka zumh. Minung nih kan duhning le kan duhmi paoh hi hei hmu kho usih law, ttuanvo la kho fawn hlah usih law, zeidah kan can hnga? Zei huah dah kan huah hnga? A ngaingai ti ahcun, kan herhmi hi kan rak hngal taktak lo. Dornak inn ngeih hmasa maw a herh deuh, fale cacawnnak dah? Inn hnih thum pi hoi hna hei ngeih ko bu in nupi le maw pasal le maw, fale hoi hna zawt ngai ttung i Yangon/Bangkok kal i thlawp a herhnak hoi hna hei hngalh khawh fawn lo zong hi, kan sining a si kho ko. Zeidah kan herh taktak mi a si kha Pathian duhnak kan kawlnak nih a kan chimh khawh (cf. Salm 127:1-3).\nBreaking News: Hakha in meng 5 hlatnak ah Pazero motor aa let. Tlangpi Chum Ling le a fanu an thi


Na fapa cu rawl dawr pakhat khat ah rawl ei na sawm lai. Pa le nih tuah ah a ṭha deuh. Khah!ka fa,tulio cu na ton mi hi tuar a har ngai ngai ti ka theih. – Hakha Cherry\nStrong-willed child part-2 nak!A hlan ah chimh a rak ngai mi le, sianginn ah a mark hna rak ṭha ngai mi na fa cu, a mark hna chia cang i na bia zong a ngeih ti lo, bia na chim zong ah inn khan hna an luh tak i, inn-kaa hna an tengh kanh ti bantuk in a um cang ah cun tleirawl lung put a keng cang ti kha na theih a hau lai. Asinain, tleirawl a si ruang ah nu le pa upat lo ding tihi cu suallam a ngei lo mi asi i co hlan awk a si hrim hrim loh. Mah bantuk lio caan ah na cawn piak lo ah cun a caan luan a fawi ngai ngai.\nKum-13,14 an van si in, tleirawl lei ah an pum sining zong a van i thleng i an lung zong a puam chin lengmang lio te asi. Nu le pa cabuai ah rawl an ei i nu le pa inn cung cih tang ah khua an sa ko nain, nu le pa upat nak timi kha kal tak an i tim tawn. Hi lio ah a cang tawn mi an zia cu, chonh zong ah ka thei loh! Ka chawn hlah! I don’t care! ti bantuk in mi leh an hman bik lio caan asi. Hi bantuk lio caan ah zei tin dah na cawn piak lai ti ah cun ruah nak tlawmpal kan cheuh hna lai.\nNa fapa cu rawl dawr pakhat khat ah rawl ei na sawm lai. Pa le nih tuah ah a ṭha deuh.\nKhah! ka fa, tulio cu na ton mi hi tuar a har ngai ngai ti ka theih. Na nu le na pa kan ca zong ah a har ngai mi asi ve. Kan inn chungkhar ah pakhat le khat i theih thiam lo nak le i hmuh thiam lo nak in a khat. Asinain, a ṭhat nak in mer khawh nak lam a um ko. Tulio na ton mi hi, na chuah kaa in na ton te ding kan rak hngalh cia mi asi. Mah hi hngakchia na si nak a dongh i puitling si nak ah luh hram nai thawk lio caan asi. Mah lio te hi a har tuk, zei ca ti ah cun zei thil hmanh hi a fawi mi a um lo caah asi. Nun zong hi a fawi lo i ṭhan zong hi a fawi lo caah asi.\nNangmah nih cun zei poh nangmah nawl in tuah dih na duh. Freedom hi a full in pek na duh. Asinain, nang cu nu le pa nih zei poh tuah piak hau rih mi na si i nang na duh mi hi cu kum-20 minung caah asi. Hi na duh mi independent vial te hi cu na hmai lei ah a ra cuahmah lio asi. Nangmah duh nak ah sianginn kai, nangmah duh mi rianṭuan, nangmah duh mi ṭhitvat te hna zong an ra cuah mah lio asi. Cucu kumkhat hnu kumkhat in kan in pek chin lengmang lai. Nikum nak in tukum ah na freedom deuh bantuk in tukum nak in hmaikum ah na freedom thluahmah rih lai.\nAsinain, full freedom cu na ngah rih lo caah na nu le pa nih, NO! ti a herh nak ah NO! ti nak nawk kan in ngeih mi na si hi nai theih a hau lai. Nang na rian cu, nu le pa Upat kha asi awk si lai. Hihi Bawipa nih nawl a kan pek mi zong asi i phung ning zong asi. Mah ti kan in cawn piak mi kan bia na ngeih lo ah cun, na puitlin tik ah nangmah nih na tuar lawng si loin na tefa nih an tuar te lai. Cu tik ah kan cung ah na ngeih a chia te lai. Pathian zong nih kan mah zong dan a kan tat lai. Cucu kan Bible, Samuel ca-uk chung ah, tlangbawi Eli le a fapa pahnih hna tuanbia ah fiang tein kan hmuh mi asi. Eli fapa hna chimh an ngeih lo ruang ah an thih dan le a fapa le a cawn piak khawh hna lo ruang ah Eli a thih nak kong na chimh fian lai\nHi kan chimh mi hi, ka ngan cang caah a ka vua kho lai lo ti in zei rel loin um duh hlah. Vuak hau loin hrem dan a phun phun ka thiam. Cu ti kan hrem khawh nak ding ah cun a lam phun phun ka kawl fawn lai. Ka huam ci tuk zong a si fawn. Cu tik ah a celh lo te ding mi cu nangmah kha na si te lai. Cucaah cun, tu lio tein lam fawi mi te nai thim ah hin na caah a ṭha deuh lai. Cu lam cu, chimh ngeih le nu le pa upat pek kha asi. Cun, zei tik poh ah na caah na nu le na pa hi ready kan si peng i kan in dirkamh zungzal ti kha philh hlah. Kan in dawt tuk fawn. Nang teh chim duh mi na ka nei maw, tiah na ti lai. Lungkhong tuk mi fa nih cun zei rel loin an um hnawh kho men. Asinain, a lung chung ah thlaici cu a tuh hrim hrim ko lai.\nKa chim lengmang bang in, fa cawn piak timi hi, mi ralchia caah cun a si ruam loh. Cheukhat nu le pa cu fa dawt an thiam tawn lo caah, fale nih nam in sawh an ton hmanh ah, an ngeih thiam hna i, an inn ah an um ter tho tho hna. Mah bantuk hi a si awk a si hrim hrim lo. Kha bantuk fa na ngeih ah cun inn in ṭhawl ding kha zei tik hmanh vai i thlachiat hrim hrim hlah. Dawt nak a ngei tuk mi kan Pathian hmanh nih hin, kan sual ning bang in bia a kan ceih lai ti kha philh hlah. Dawt nak le control nak timi hi aa ruang tein an kal ṭi zungzal a hau ti kha philh lo a hau.\nAn no lio ah lamping an pial sual lo ding hi a biapi tuk. An pial sual ah cun sual nak man cu thih nak a si tihi ral ṭha tein cawn piak hna uh. Samson zong kha, Bawipa nawl a ngeih lo caah, a mit kuak an khoih i, sal ah an tleih. A sual nak aa ngai chih i Bawipa nih ṭhawn nak a pek ṭhan ko nain, amit a sung thai i sal dir hmun in a ral hna he a thi ṭi. Cucaah cun, lamping ah na fa a pial ah cun aa ngeih chih tik zong ah sual nak man a ing tho tho ding asi caah a pial hlan ah Pathian bia in a no lio ten chun zaan in ronh hna. Pathian bia lawng lawng hi minung a remh kho tu tak tak cu asi.The new strong-willed child by Dr.James Dobson.\nNote: A ṭial tu hi a conservative bak mi asi caah tulio psychologists cawn piak nak he cun aa ral kah mi a tam ngai. Nain, keicu mah hi ka duh bik mi ca-uk asi. Tawi tein aa tlak ning in ka van leh mi asi. Laaknak.Awsome -MUMMY


Aung Lah Cu Brandon Vera Hmai Ah Cun Tanh Ngam A Si Lai Lo Hih A Mual A Phomh Te Ko Lai Hih — Salai Ephraim Thawngpang\nAung Lah Cu Brandon Vera Hmai Ah Cun Tanh Ngam A Si Lai Lo Hih A Mual A Phomh Te Ko Lai Hih\nAung lah Midle le Light Haevy ah cun mi ṭha bik le mi thawngbik a si ti mi kan theih ciau ko. A tu i A fight ding mi hi midang a si cang BRANDON VERA an ti kha si Haevy weight Fighter zawng i a ṭhabik pakhat a si ve a kum cu a tam cang nain micak hrim hrim a rak si, Aung la he hin a ziah an i fight ? Chatri Sityodtong Chairman of Board nih hin maw Aung la hi Sungseh a ti ruang maw si fight ter a timh ? Amah nak i alian mi le a khanh mi hi Zeitin thla a tei khawh la? a mah Aung la nih hin Duhlo ding khi si ko A hmailei ca zawng i thil ṭhalo le i hliam khuai nakding a si kho mi si.\nRound 2 hmanh hi an i fight hnga maw Vera nih hin Knockout in a tei hrim ko la ti mi a fiang ko. Kawlpa Aungla nsang hi Awngseh ti naduhah cun Thla cam in bawm ko ne Aung La nih a tei lai lo tiah a timi an tam cang.asinain hi konghe pehtlai in Aung La nih a chimmi cu pumrua nih lai a rel te lai lo tiah a ti ve.\nTutan Aung La le Vera an iphomhnak ding caan cu mizeipaoh nih ingeih cio a si. Vera nih Aung La cu angamhtuknak kong tuan deuh ah khan a rak chim cang. Aung La he sianginn pakhatah kan kai ti. A saya le ka saya an ikhat. Athiam mi khi thiam lomi pakhat hmanh ka ngei lo. Midang ateinak hna kuat khin tutan ah hin keimah zong tongh a ka tim ve te lai. Cu cu katheih dih, fawi tukin kaa veng kho lai. ONE CENTURY ah khin Aung La champion title aa putmi cu ka kutcung aphan fawn lai. Cu ruah ah cun Aung La he iphomh hi ka duhmi cu a si tiah VERA nih pianghlang koin a rak chim.\nAung La zong nih VERA kongah achimmi ah cun Vera hi athazaang athawng timi cu alanghter ve ko. Mithawng asi tiah a ti ve ko. Keimah nakin alian deuh ti zong a chim ve ko. Nain AUNG LA SANG nih cun Vera cu ka tei ko lai. Midang a tuah hna bantukin heh tiah thazaang in tlaihkhih a ka zuamte lai. Cu tikah cun zeitindah ka tuah lai timi cu tha tein keimah ah theihnak a um. Cu caah Vera nih hin apumrua a that ruangah teinak ahmu lai lo. Zeicatiah pumrua nih teinak achuahpi lo tiah a ti.\nTagged Aung Lah Cu Brandon Vera Hmai Ah Cun Tanh Ngam A Si Lai Lo Hih A Mual A Phomh Te Ko Lai Hih\nDr.Sasa Hi Zei Ruangah Dah Conglomhnak An Pek Lo Mara Miphun A Si Ruangah Maw A Si →\n← Depression hi dam khawh a si ko.Cawnpiaktu Nakin Theihthiampiaktu Kan Herh Deuh


Trump nih Georgia Governor Kemp a ti ning nih US cu chim lo, vawlei cung ramkip hruaitu tian alau ter bak ko\nTrump lungfak a celh ti lo caah si lai, Georgia Governor, i thim lio ah heh tiah a rak bawmh mi, Brian Kemp cu ceilak in aphomh cang. Geogia Governor Brian Kemp hi Trump nih heh tiah i thim lio ah a rak bawmh mi bak a si\nAtu cu, amah bawmtu cu philh in Democrat pawl caah heh tiah rian a tuan than. Trump nih Georgia Governor cu Twitter hmangin, Zeibantuk mihrut dah a si, A fawituk mi thil tuah ding mi si ko mi tuah duh lo in,\natu cu ahar dih cang, Special Session au i, signature zoh than nak tuah ding a si. Atu cu Georgia, 5th i thim tikah uar um tuk mi senator pahnih caah thil tha lo tuk mi si cang tiin\nMah bantuk in Trump nih Twitter hmangin a phomh mi hi mi tampi nih cun a hman mi an ti. Mah bantuk hlennak le thil dik lo ti heh tiah\nmi tampi nih tehteh hmang in an chim hnu zongah zeihman zoh felnak an tuah duh lo mi hi a mak an ti ngai mia si. Source-Theepochtimes\nVun rel chap…President Trump campaign legal Team pawl duh ning bantuk in Georgia Secretary of State Brad Raffensperger nih, Cobb County, lei ah absentee ballot envelopes le vote thlaknak signature cu a khat maw khat lo ti zoh than a si lai tiah a chim\nRaffensperger, “signature-matching kongah bia le hla a um caah a si, election hi zumtlak a si khonak ding caah GBI nih Cobb County ah signature match audit an ngeih lai”.\nTrump campaign pawl nih Georgia’s Republican leaders, including Raffensperger & Gov. Brian Kemp, nih Election an tawrel ning kongah an lung tling lo ngai.\nAtu Electoral vote thlak hnuah mah bantuk in signature audit tuah than cu zeidah lam a si, Electoral college vote an thlak hlan ah pei rak tuah cang\nding mi asi tiin mi tampi nih Goergia Secretary cu an phomh cang. Source-Theepochtimes\nBe the first to comment on "Trump nih Georgia Governor Kemp a ti ning nih US cu chim lo, vawlei cung ramkip hruaitu tian alau ter bak ko"


An ThihNing Cu lung A Fak Tuk ee – The Chinlung Post\nA poi tuk ko. Kan ram harsat ruangah kan fa nau cheukhat cu chungkhar zawnruahnak he ṭih phangpang in mi ramdang ah rianṭuan ah a kalmi an tam ngaingai cang. Singapore, Malaysia, China, Macau tibantuk ah chungkhar zawnruahnak he rianṭuan ah a kalmi an tam ngai i harsatnak tampi an tong ve.Tutan zongah kanmah Chinmi (Laimi) China ah rianṭuan ah a kalmi pa (2) cu an nunnak liam tiah kan theih. Hi thawngpang hi kan theih cang ka in, hi thawngpang a thei hngaltu sinah zeimawzat hlathlainak kan ngei.\nAtu i kan taarnak hi thawngpang kan hlat khawhmi chungin kan rak taarlanghmi a si.Nungak Lal Rin Tluang hi Pu Van Lal Hlu le Pi Thian Nei Thluai hna hi an fanu a si i amah hi kum 23 te lawng a si rih. Aungzua khuami an si. Kan rianṭuantu pakhat nih Pu Van Lal Hlu cu a fanu China a kalnak kong he pehtlai in biahnak a tuah i a chimning ahcun,“Kan hnu thla August ni 14-15 ah China an kal. China ah an kal i an Agent sinah tluang tein an va phan.\nA kalmi hi minung 60 fai an si. An Agent hna inn ah zaan hnih chung an riak. Cu hnuah rianṭuannak lei panh in an kalnak ah China palek nih lam in an rak bawh (ambush) hna. Cu tikah Rakhine leim pa 2 nih kawl holh in, “Palek ih tlaihnak cha cun kanmah i kan siaremning in zaam hna usih tiah a chim,”nungak Lal Rin Tluang hringtu a pa nih cun a chim.An fanu a thihnak thawng hi naite lawngah an theih ve i September5 lawngah ruakvuinak caan an hmang kho tiah theih a si. Kan far le pahnih nungak Lal Rin Tluang le nunga Bawi Za Len hna thihlonak an tonnak kong hi chim fian ahar ngaingai.\nPalek tlaih ṭih in an zaamnak ah khuasih le rawlṭam an tuar tuk tikah, an nun nih a tuar kho ti lo i atu bantukin lampi ah mual an kan liam taak hi a i. A donghnak bik thawng kan theih ding ahcun, kan farle pahnih le Rakhine minung pa 1 telh in lampi ah thihnak an tong tiah theih a si.


Thong Inn Zunput He Aa Lomi Hakha Sii-inn Pa Zunput – THE CHINLAND POST\nThong Inn Zunput He Aa Lomi Hakha Sii-inn Pa Zunput\nSalai Ngun San Aung| 2018 March 7| Chin ramkulh khuahlipi cozah sii-inn pi ah pa ca an tuah mi zun inn cu zu thol le luannak a um lo ruang ah aa dil mi zun le ek in a khat.\nHakha sii-inn ah pa zunput\nHmanthlak chung in hmuh khawh a si bantuk hin minung nih hman mi zun inn he zong aa lo khawm lo. Zun inn ah hin ek nak pathum an tuah i pakhat cu tawh hrenh a si caah pahnih lawng hman khawh a si. Cu zong nih ti a um lo caah a car pah i a rim chia tak tak mi zun le ek thing aa dil mi in a khat. Cu nak in zoh ah a rem lo tak tak mi cu zu le beer thawl tam lak te hmuh a si mi hi a si. Kan dam lo i sii-inn kan panh, kan chungkhar unau nu le pa kan cawng hna i sii-inn kan um chung tal zong zu ding kan i sum kho hin rua lo. Zoh ah lung zong a fak i ning zong a zak.\nHakha sii-inn ah pa zunput a thurhnom ning\nCun zunpi zun nak leng ah zunte zung nak pahnih an tuah nain a pahnih tein zun kal nak ding tipep an tuah mi a rawk cang i zun cu aa dil thup ko. Ti zong a um lo, hi zun inn ka va zoh lio ah ngakchia pa kum 13 hrawng tluk a si lai, zun inn chung tuang lai pi ah a zunte a rak zung ko. Zun nak an tuah mi cu zun aa dil mi in a khah cang caah cu ka a leng i a zun cu si dawh a si. Cu a zunmi cu ti toih awk hlei zong a um fawn lo. Cuticun sii-inn zunput lawh loin Thong-inn zunput tu a lo ai.\nSii-inn ah mizaw a cawng mi pa upa pakhat nih, “Hi leng ah hin a dang pakhat khat lei ah khin an kan tuah piak nain cu zong ti a tam lo lengah minung kan tam, khan thum te lawng a si i zun te zung nak a dang te an tuah mi a um lo tikah kan i daih lo. Hika nan hmuh mi hi a thur hnawm cu nan mithmuh hi a si ko. Asinain hmun dang hlei ah zun nak a um lo. Ti hi a that lo le hman awk tha lo a si ahcun inn hi an hrenh awk zong a si. Cu nak in a biapi deuh mi tu cu Cozah lei zong nih an kan zoh piak i ti an kan tlangtlak piak awk ah ka ruah. Cun khat lei ahcun kanmah mizapi hrim hrim dingrep kan ngei lo tuk i a hlei in zuu le beer thol a um mi te hna hrim hi cu ngaihchia kan si” tiah a chim.\nHakha sii-inn ah pa zunput ah beer dur le zuu palang pawl an chiahmi\nHi kong cu Hakha sii-inn uktu kan hal hnik nain kan ton kho lo. Sii sayama te kan hal hna tikah sii-inn kong he aa pehtlai mi cu kannih chimnak nawl kan ngei lo. Sii-inn uk nih chim a kan ti lawng ah chim ding kan si an ti caah anmah lei hmurka kan tong kho lo.\nPrevious A Nikhatnak Tanghra Camipuai Cu A Tluang Nain Chinram In Minung 1576 Camipuai Phitlo In An Bau\nNext Thantlang Peng Tanghra Sianginn 5 Nih Tanghra Siangngakchia Pakhat Hmanh An Ngei Lo


Kum Thar Lai Zaan Ah Manchester Khuapi Nih Ralhrang Hma An Ing – Chin Modern News\nManchester khuapi, tlanglawng dirnak Victoria station ah ralhrang a si lai tiah zumhmi misualpa pakhat nih a tlungkalmi mipi cu nam in a zawnhhnawh hna tiah British palik bawi pakhat nih Cawnnihnih ni (Jan 1) ah a chim.\nMisualpa a hmumi hna nih, nam in mi a sawh hna lai ah “Allah,” tiin a au pah tiah an chim. Minung 3 hna a hliamh manh hna caah siin an phan.\nA hliamhmi hna chungah pa pakhat, nu pakhat le palikpa pakhat an si hna. Misualpa zong cu Manchester khuapi vengtu palik nih an tlaih manh ve i an hren.\nMisualpa nih a hliamhmi nu pakhat le pa pakhat hna cu kum 50 hrawng mi nung an si, hliamhhma an tuarmi a fak ngaingai tiah siin lei nih an langhter.\nEngland ram hruaitu Prime Minister Theresa May nih, “zahan zan i ralhrang kut in hliamhma a tuarmi hna cungah ka lung tha hrim lo, lung kan fahpi ve ko hna, ral vengtu a simi hna palik nan riantuannak le nan raltthatnak cungah kaa lawm tiah,” Twitter in a langhter.


Tutan Debate ah Tuluk kong ah Mike Pence le Kamala fak tak tak in bia an i Al – Kawltu Team\nTutan Debate ah Tuluk kong ah Mike Pence le Kamala fak tak tak in bia an i Al\nTutan US rampi ithimnak ding i Vice President debate cu zoh a nuam law law khi si. Minutes 90 chung bak debate an tuah. Sau lak tlangtaar phun phun an i al. Tuluk kong zong fak ngaiin an i al. Democratic lei in Vice President aa cuh dingmi Kamala Harris nih cun Trump ruang ah Tuluk he kan i pehtlaiihnak vialte a rawk dih i rian 300,000 bak kan sung. Kan ram pi a tthawnnak ding a hrawh. American mipi nih Trump hruainak tang ah thil tam tuk a sung tiah a chim.\nHi kong he pehtlaiin in Mike Pence nih cun Covid 19 hi Tuluk ruang ah a si i Trump zong hi kong ah hi a lung a tling lo. Tuluk nih a thil tuah man a liam hrim hrim lai tiah raltha tak tak in lehnak a tuah. Kamala nih cun Covid 19 khamnak sii hmanh hi va ser hna selaw Trump nih a chimmi cu ka ei lai lo tiah a ti. Kamala nih hin Tuluk hi a tanh deuh i Tuluk ram ruang ah American tampi nih rian le nunnak tam tuk an sung tiah a dirpi. Asinain Pence belte nih Tuluk nih American rian tampi a lakpiak i Trump tu nih hin biatak tein sungh cangmi rian cu lak dingin aa zuam i cawlcang peng. Tuluk hi Covid-19 kong zong ah mawh phur tu ding a si tiah a ti.\nMike Pence le Kamala Debate ah Khuaruahhar thil Pakhat a Cang (Relchap)\nTutan V-President hna i debate ah khuaruahhar thil pakhat a cang. Debate tha tein a zohmi nih cun kan theih dih ko lai. Debate lio pi ah tho cu Mike Pence lu ah aa fu. Cubantuk tho cu a mak ngai ve. Tutan bantuk US rampi le vawleicung mipi nih an zohnak ah aa dawh pah lo ngai. Tho hna cu ka i va um ve reng reng cu thil khuaruahhar cu a si ve.\nTho hna rak um reng reng cu a mak ngai ve. Debate an tuah cuahmah lio ah tho cu Vice President Mike pence sam ah aa fu. Zoh a nuam lo ngai. Social Media ah mi tampi nih biatak ngai in Mike Pence cu an phomh colh. A sam hi a thut tuk caah tho aa fu i si. Amah hi zeilei paoh ah zumhawk aa tlak lomi mi thu a si caah tho tiang debate lio ah aa fut hi a si tiah biatak ngai in an phomh. Cun Tutan US rampi Presidential debate cu zoh a nuam kho tak tak khi si. Tutan ah V President a tuan lio mi Mike Pence le Democrats Vice President i aa pemi Kamala timi nu an si.Covid-19 tawlrelnak kong zong ah fak tak tak in an i phomh.\n← Mike Pence le Kamala Debate ah Khuaruahhar thil Pakhat a Cang\nSui Hlei Tial kong Dr Hre Mang nih Chimmi hi Ngai ve Tuah (VIDEO) →


Apoi Tuk E : Kawl Ralkap Nih Sandah Piahnak Ah Ngakchia Nute A Mit Ah Fak Tuk In An Kah Than – Onlinenungak\nApoi Tuk E : Kawl Ralkap Nih Sandah Piahnak Ah Ngakchia Nute A Mit Ah Fak Tuk In An Kah Than\nNizaan Mandalay Sandah piahnak hmun ah Ralkap le Police nih Chai, Rubber bullets le Meithal an hman caah minung pahnih zong hliam fak ngai in an tuar ti asi. Cu Ngakchia kum 9 lawng a si rih mi zong a mit ah an khen caah a mit khat lei khua a hmu kho ti lai lo tiah an chim.\nHi thawngpang (Ngakchia nu) konglam le a hmanthlak hi Media pical nih cun an langhter mi a um rih lo. A si nain Kawlpa pakhat nih a pumpak timeline in a tarlangh. Minung tampi nih share zong an tuah len i Kawl ralkap cung ah an lungfahnak cu biatak tein an langhter cio ve hna. A tarlangh mi taang ah comment tampi a um, lih a si timi a tial mi an um lo, ralkap cung ah sualpuhnak comment lawngte hmuh khawh asi. Hi ngakchia te hi a mit khat lei cu a rawk, khua a hmu kho ti lai lo tiah catial tu nih cun a langhter. laikokekjournal\nZanṭim Ah Mipi Nih Ralkap Bawi Le Palik An Tleih Hna\nTuliao Myanmar ram dirhmun cu a chia taktak, duhlonak langhter in (sandahpiah mi) an tam deuhdeuh ruangah Min Aung Hlaing nih thawngtla tam taktak a chuahter hna i mipi lakah buainak tuah dingin a fial hna. Cuhna pawl nihcun ralkap nih buainak an chuahter lo i mipi le mipi karlakah buainak a chuak tiin langhter an timh.\nThawngtla chuak pawl sin ah tangka an pek hna i buainak an tuahter hna tiin mi cheukhat nih an chim, hriamnam he an an vak i duhlonak langhter i (sandah) a piah mi pawl cu hnahnawh an pek hna i buainak an chuahter thluahmah.\nYangon Le Mandalay zongah ralkap pawl nih an fialmi hna nih mi inn an khanghpiak hna, cun duhlonak langhter i (sandah) a piahmi pawl lakah tikik an phawtter hna i tikik dur chung ahcun tursii (thihsi) an cawh tiah theih a si. Tikik an phawtmi a dingmi lakin siizung a phanmi zong an um cang.\nMipi nih thawngtla chuakmi misual 20 nak tam an rak tleih ve cang hna. an tleihmi pawl cu bia an hal hna tik ah ralkap bawi le palik ṭuanliao mi zong an um. Asinan, thilsual an tuah duh ruangah an Uniform cu an i hruk lo mipangai bantuk in an cawlcang ve.\nAn tleihmi pawl cu palik sakhan ah an ap ngam rih hna lo i khuabawi inn ah an hren rih hna. Palik sakhan i an ap hna a si cun an chuah colh sual hna lai ti an phan ruangah a si. Tuliao Myanmar ramchung dirhmun cu a chia taktak, mipi kilkawi tu ding ralkap le palik pawl nih ramchung mipi pawl cu kil kawi loin le, an ningttih phengtu silo in mipi a dohtu ah an cang.


Nelrawl, Thladem le Kamhmi - A VEL IN KHAMH KAN SI\nHorkuang, Thihnak Thladem Le Pathian Biakam!\n"A autu vialte hna cu an pawng khin a umhnawh hna, lungtak in a autu vialte hna cu."-Salm 145:18\nSalm 23 nih "A thuk bikmi muihnak" kong hi fiang tein achim. Hihi mirang Bible nih "Thihnak thladem Horkuang" tiah atikha kan hmuh. Cucaah hi Baibal caang hi "Athuk bikmi thihnak horkuang chung" kong a chimmi a si kha fiang tein kan hmuh khawh. Thladem (Shadow) aum paoh ahcun, Ceunak a um a hau. Jesuh nih,"Keimah cu vawlei ceunak ka si" (John8:12) tiah fiang tein a chim. Thihnak thladem nih hin an tthihphoih lai i thinphannak an pek lai nain, nang cu Jesuh a zummi, Pathian fadawt na si cang caah, FAHNAK an pe kho lai lo.\nRalttha tein kan chimhkhawh mi cu, Thihnak Thladem nih hin mikip hi voikhat tal cu thinphannak le tthihphoihnak a kan pek dih. Sihmanhseh Jesuh Khrih kan theih cang hnu ahcun Thihnak hi cu Thladem menmen a si kha kan fian tikah thihnak kha ttih si ti loin Pathian sin tu ah Jesuh thawngin lawmhnak bia kan chim deuh tawn. Cucu Khrihfami hna kan thluachuah sungbik asi. Na hmai kha Ceunak lei hawih in na chiah ahcun na thladem cu na hnulei ah a um lai. Ka hnulei ah ka Thladem nih a ka dawi ti hmanh kha na theih lai lo pin ah na thladem kha a hmuh zong na hmu lai lo. Pathian nih kal taak ding ah Thihnak Horkuang chungah cun zeitik hmanh ah a kan hruai lai lo. Thihnak horkuang chung ah kan kal hmanh ah amah nih zungzal in a kan hruai, a kan umpi lai i a kan ton pi ko lai. Ceunak Pathian kha zoh in na kal ahcun na hnulei in an zulmi Thihnak thladem cu a ruah awk hmanh ah na thei lai lo. Bawipa a ttha!\nPathian hi Muihnak horkuang chung kan um lio caan ko ahhin naih khun in kan pawng te ah a ummi a si. Kan har caan le muihnak horkuang chung kan um lio caan i a kan naihmi nak naihdeuh in kan pawng ah a um bal lo. Bible hmasabik (Original Language) ah cun Pathian nih a kan kal tak lo nak kong hi Hebrew 13:5; caangkhat chung teah hin VOI NGA kheng te; LO (Negative) timi biafang hi a hman. Lai Baible ah "Kan kaltak bal hna lai lo i kan hlaw bal fawn hna lai lo," tiah ati. Afiang ngaingai ko. Fiang chinchin in mirang Baibal pakhat, The Amplified Bible nih cun hitinhin a leh: “I will never, no, not ever, never leave you nor forsake you.” (Laiholh in cun leh ka thiam ve lo! Athiam mi nih kan bawm te u.) A sunglawi tuk hringhran. Hi a sunglawi tuk mi Baibal cacaang, Pathian nih zeitik hmanhah a kan kal tak lo nak le, kan har ah siseh, ka fawi ah siseh a kan umpi zungzalnak kong, bia akan kamhnak cacaang hi nitin kan nunnak ah philh lo in i zah cio usih.\nA thukbik mi Muihnak Horkuang chung le Thihnak thladem lak ah kal cuahmah ko hmanh law, Bawipa nih an kal tak bal lo. Ka fadawt, na thinphang hlah, keimah nih kan umpi zungzal ko tiah bia an kamh tu; an kal tak lai lo nak kong kha bia tlaang khat ah VOI NGA nolh tiang in an dawtu le an siaherh tu Pathian kha i bochan law Daihnak le Nunnak an pek ko lai.\nLungthin tak in amah a au mi nun na ngeih ahcun vawlei harnak nih na nunnak a tawng kho lai lo.\nNa Zumhnak Kan Hrawm ve. Pathian thawngttha na aupi asi.


Min Aung Hliang uknak kong Aung Lan Sang nih a rak phuan ve cang lungthin a fak ko – Lai Lungrawn Post\nMin Aung Hliang uknak kong Aung Lan Sang nih a rak phuan ve cang lungthin a fak ko\nKawlram ralkap uknak kongah Aung La Sang nih a ngaihchiatnak alanghter than. A ngaihchiatnak a ruangbik hmanthlak avun langhter chih. Mipi nih covid mizaw caah Oxygen thun dingin an itlar lio, phaisa ATM ah aa tlarmi le covid mithi ruang pawl a vun tar.\nAung La nih a chimmi cu, Myanmar uknak nih fak piin ka ngaih a ka chiatter. Mipi hi kan dihlak in hmai lei kongah chunmang le timhtuahnak a ngeimi lawngte kan si. Nain cu vialte cu khuamui nih a khuh dih. Myanmar caah thlacam hna usih tiah ati Daily Star News.\nThawngdang Paletwa Ah Tlaihmi Mino 5 Cu 505(A) In Tazacuai An Si Kan hnu May 28 Paletwa ah bomb voi 2 a puah ruangah an tlaih mi hna chungin mino 5 hna cu rampi hmaichiatter tu tiin pohmah 505(A) in Paletwa biaceihnak zungah tazacuai an si.\nHi ni i bomb a puah ruangah mi 20 renglo an tlaih hna i, midang cu an chuah dih cang hna nain gi hna 5 hi Rakhine ram lei ah an hruai hna hnuah nai ah Paletwa ah an rak hruai than mi hna an si.\n505(A) in taza an cuai mi hna hi Ko Ai Htun Min (Sanphu company ngeitu), Hlasakthiam Ai Htun Min, Tit-taw riantuan Ko Ai Htun Min, U Ya Kyaw le Ko Aung Htun Soe hna an si. Hi hna panga hi Paletwa biaceih zungah an kong an ceih lio a si tiah theih a si.\nAnmah kong he pehtlaih in Paletwa peng biaceihbawi nih “bomb puahnak kong he a pehtlaih mi an si hna lo, zumhlonak he lamzawh dingah an lemsoi hna caah le phaisa an khomh ruangah a si” tiah a ti.\nTazacuai mi ah a tel ve mi Phu Company ngeitu Ko Ai Htun pa U Chit Htun nih; bomb puah mi le ka fa hi i pehtlaihnak pakhat hmanh a um lo. Phaisa kuat hna kan tuah caah an zumhlo mi a si. CB bank in ka fa hi phaisa kuatnak a tuah mi a si. mah caah an tlaih, ka fa nih sualnak a ngei lo” tiah a chim.Mino 5 hna hi an tlaih hna hnu ah Paletwa in Sittwe ah an kalpi hna hnu ah July 11 ah Sittwe palik sakhan in Paletwa palik sakhan ah an kuat than hna The chin post.\nAung San Suu Kyi nih vawlei cung thei in a biathli a phuan cang a linsa bak cang hi\nNUG nih kawlram mi caah thiltha tuk tuah an i tim cang thawngtha taktak a sine


US nih hin Apache attack helicopter hi 1000 leng ram dang sin ah an zuar cang, an ram nih zeizat dah an ngei rih? – Kawltu Team\nUS nih hin Apache attack helicopter hi 1000 leng ram dang sin ah an zuar cang, an ram nih zeizat dah an ngei rih?\nUS nih hin Apache attack helicopter variants dang dang 900 hrawng an ngeih lio asi, India nih 24 an ngei ve.\nC 17 cargo plane chung ah hin M1 A1 abrams Tank pahnih an phur khawh, m1a1 abrams tank pakhat hi Ton 67 a rit asi, mah bantuk hi US army le marines hna nih zeizat dah angei??\nUS army hna nih hin M1a1 le a2 an ngeih mi vialte hi 8100 hrawng an ngeih, ngeih tambik ram zong arak si.\nAfghan nih vawlei ram hruaitu hna an buaiter rih ngai ngai, Northhern Alliance hna nih sungkhan an duh lo,\nUNICEF nih Afghanistan ah warning, 10 million ngakchia hna nih Humanitarian Assistance an herh cang, UN’s World Food Programme nih food aid ca long hmanh ah $200m an herh ati, David Beasley, executive director of WFP nih Afghan population 14 million nih ram chung buainak dang dang ruang ah, ei le din an ngei ti lai lo, can sau akhan ti lai lo tiah an phuang cang.\nWorld Bank 2002 in Afghan hi $5.3bn an bawm pin ah 27 Projects ngeih lio in an bawm cang hna fawn, asi nain an ram chung buainak ruang ah, July in bawmnak an pek khorih ti lo, US le Western Allies hna nih minung 70,000 hrawng lak ding an ngei rih, Biden nih hin Withdrawal Deadline 31 August an ti fawn cang khi asi, Taliban nih “Badri 313” unit -Russian-designed Kalashnikov rifle, US-tuah mi M4, hna he video le picture hna social media ah anrak pho langter ngai ngai fawn.\nParis Match interview nak ah Northern Alliance Afghan rebel commander Ahmad Shah Massoud fapa Ahmad Massoud nih, Panjshir valley north of Kabul ah VP Saleh pawl he sungkhan an duh lo pin ah, Taliban kut ah ipek an timh fawn lo tiah an chim, French philosopher Bernard-Henri Levy sin ah, in surrender nak in thih kathim deuh ko, Ahmad Chah Massoud fapa kasi Surrender timi hi ka chim bal lai lo ati.\nTuesday ah Kabul airport in minung 19,000 an lak chuah, Aug 14 in US nih minung 82,300 an lak chuah cang, Suimilam 48 chung in 42 US military flights le 48 coalition flights a chuak.\n← US le mi dang hna nih lak an timh ti lo zong ah Germany nih cun August 31 hnu zong ah Afghan refugees hna cu Kabul in lak atimh ko rih Taliban he an buai hnga maw??\nKabul airport lenglei ah Suicide bomber puakter asi Americans ralkap pathum hriamhma ngei, athi mi zong an tam ngai tiah “Pentagon” →


Chin Digest le CNLD Party, Hakha Peng Mino Chairman Salai Ngun Sang Aung Biaruahnak – THE CHINLAND POST\nChin Digest le CNLD Party, Hakha Peng Mino Chairman Salai Ngun Sang Aung Biaruahnak\nChin Digest le CNLD Party, Hakha Peng Mino Chairman\nSalai Ngun Sang Aung\nChin Digest: Min, Khua, Cacawnak, hmuhton mi, atu dirpi mi party min, atu ṭuan lio mi rian hna tawifiang tein na kan chim kho hnga maw?\nNgun San Aung (NSA): Keimah ka min cun Salai Ngun San Aung ka si. Ka khua cu Hakha peng, Cinkhua a si. Biblical School of Theology, Yangon in B. Th ka dih. Atu Yangon University ah History major in Master kum khatnak ka kai lio a si. 2015 ah khan, Bangkok i Mahidol University, Human Rights Department nih an tuah mi Asian Regional Advanced Learning course on Human Right ti mi ah certificate ka hmu, 2017 Taiwan Foundation for Democracy (TFD) le Taiwan Foreign Department nih tuahmi Asia Young Leaders for Democracy ti mi course ni 15 chung ka rak kai. 2018 ah Germany khuapi Berlin hrambunh Taz Panter Foundation le Germany Foreign Department i bawm in tuah mi Workshop on Journalism; Paving ways for Democracy ti mi zarh hnih chung ka rak kai. 2015 in 2018 tiang The Chinland Post ah rian ka ṭuan, cu pah cun Chin Christian University ah part time teacher in Social Science ka chim pah. CNLD party ka dirpi. Tu hi CNLD Hakha peng mino chairman, Hakha peng no. 11 in aa cuh ding mi Dr. Ram Ceu Hnin campaign manager ka si. Cun Zokhua peng mino chairman le Yangon University i Chin Literature and Culture Committee Chairman zong ka si chih.\nChin Digest: Party tampi chung ah atu na dirpi mi party hi zeiruang bik ah dah na thim?\nNgun San Aung: Hakha peng ah party pathum le independent zeimawzat an um. Cu chung ah CNLD-Chin party ka dirpi. A ruang cu kan ram hi a tlangpi cun miphun 8 aa fon mi kan si, tlangcung miphun pa 7 le kawl miphun ti in ramkomh ah khua kan sa. Kan i fonh sin tein nihin tiang kum 72 chung kan hruaitu Kawl pawl lungput le hruai ning kan zoh tikah miphun dawpdolhnak (Burmanization) kha an hriamhrei ah ser in kan ram pi hi miphun pakhat, biaknak pakhat, nunphung pakhat in kalpi an kan timh mi hmuh khawh a si. Cucaah kan miphun kan himbawmnak ding ahcun kanmah tein kan i runven le kan konglam kan i chim ve a herh. Bochan bik in NLD party nih kum nga chung an kan hruai tikah Centralization fak tuk in a hman mi, kannih milu tlawmte a si mi Chin miphun kan MP le Minister pawl hna cu miphun kong ah zeihmanh chimrelnak nawl ngei loin an chiah hna. Cucaah kanmah kong kanmah tein kan i chim khawhnak ding le kan miphun limhang kan runven i kan miphun sinak kan co khawh nakding ah zalong tein chimrelnak nawl a ngei mi miphun party kan herh ti hi ka hmuh mi a si. Miphun aiawh mi ramkhel nawlngeihnak (Political power) kan ngeih lawng ah Kawl nih cabuai cung ah bia an kan ruah lai i anmah sin kan i fonh sawhsawh chung cu fialchuk fialcho kan si zungzal lai ti hi 1951 thimnak thawk in nihin tiang kan ramkhel tuanbia nih a kan cawnpiak mi ka hmuh caah Chin Miphun party ah ka dirnak a si.\nChin Digest: 2020, thimnak caah nan Party mino cawlcanghnak theih kan duh ko?\nNgun San Aung: 2020 thimnak caah CNLD Hakha mino kan cawlcangh ning hi khuate i party sii-yung-yee a ngah sin te khan Hakha chung sang kip ah kal in mino committee sernak kan tuah, cun Hakha peng khuate tlawn kan i thawh i tu hin cun voi 2 tal kan phak lonak khua hi a tlawm cang. Inn nga ruk taktak lawng khua a sa mi le tlunkalnak a har tuk mi khua kan phak khawh lo mi zong cu pahnih si rua, a um ve. Cun khuapi chung ah Canvassing ti mi innkip ah kal in thimfung thlak ding sawmnak zong sang zeimawzat ah kan tuah. Zan ah Candidate pawl sang kip ah kan zul hna. Party chuah mi cazual kan phaw. Hi rian vialte felfai le hmual ngei tein kan ṭuanchuah khawh nakhnga ramkhel lei thiamsang mi hna sawm in cawnnak voi tampi kan tuah. Hmailei caah santlai chinchin ding mi mino si khawh zong kan i zuam.\nChin Digest: Nan party mino cawlcanghnak ah buaktlak in mino zeizat hrawng dah an i tel kho?\nNgun San Aung: Kan party mino thazaang hi khuapi chung lawngah 300-500 kar kan si. Tulio cu pulrai zawtnak (Covid-19) he a si tikah mino nih duh ning in kan cawlcang kho lo. Voikhat ah dihlak in chuah khawh a um bal lo nihin a cawlcang mi kha thaizing ah an i din i a dang an cawlcang ve ti khi a si tikah caan a pe kho mi hi 200 velchum kan si lai tiah ka ruah.\nChin Digest: A luacia mi Ramkomh Kawlram Thimnak kan zoh tikah Mino cawlcanghnak kan hmu tuk lo. Tutan, thimnak ah hin mino cawlcanghnak hi a lumsa ngaingai. Khoika in dah ramkhel ṭhanghphawhnak a ratnak a si hnga?\nNgun San Aung: Hihi keimah zong kaa lawmh taktak mi a si. Hmasabik ah kan nu le pa zong nih fale hi tha an kan pek lo hmanh ah an kan thlauh lem ti lo caah a si tiah ka ruah. Cun Hakha ah Chinbridge, CDES tibantuk social science, political science lei cawnnak a um cang tikah mino tampi nih ramkhel le zatlang cawlcanghnak ah i tel a biapit zia kha thuk deuh in an hngalh khawh cang. Cun a biapi ngai mi pakhat cu CNF nih kahdaihnak min an thut hnu in ramchung ah miphun dawtnak kong le ramkhel kong tampi cawnpiaknak an kan ngeih leng ah anmah umnak zong ah an kan auh an kan cawnpiak mi hi hrelh awk a ṭha lo mi ah ka ruah. Cun Social Media a thawn cang tikah ram chung ramleng in mi fimthiam le thil hngal deuh mi an ṭial mi ca zong tam deuh pi rel khawh a si cang i hi zong hi aa pehtlai tiah ka ruah.\nChin Digest: 2020 Thimnak caah mino nih mah le pommi party cio dirpi a si. Ruah ning le pom ning a kalh ngaingai. Hi nih hin thimnak dih hnu ah zatlang nun a buaiter lai maw asiloah a remh chin lai dah?\nNgun San Aung: Hi kong ah cun mino hruaitu kan biapi tiah ka ruah. Kanmah le kanmah kar i rualremnak cu hei chia rih usilaw, pakhatnak ah hi kan thathawhnak hi daihter loin miphun caah a kan funtom kho mi rian pakhatkhat kan i hmaithlak khawh a herh tiah ka ruah. Mino tampi cu kan thi a dai te ko lai. Cucu daihter lo ding a biapi. Cun ṭhencheunak a chuahter lo ding in fak piin kan i zuam ko. Tahchunhnak ah NLD lei mino hruaitu Isaac Bawi Za Lian le kei hna hi kan i ton paoh ah aa sivel ding phun in a kan ruat mi zong an um ko. Asinain rawl zong kan i hrawng, ruahnak zong kan i cheu kan i hal, hi thimnak a dih in zeidah kan tuah lai ti zong kan i ceihmai lengmang ko.\nChin Digest: Nan Party Policy lakah na uar bik mi pathum in na kan chim kho hnga maw?\nNgun San Aung: Kan party Policy hi uar bik mi ti in cun ka ngei lem lo. A ṭha dih kan miphun nih kan herh bak mi lawngte khi an si. Nain pathum nan ka hal caah a tawifiannak in pathum cu ṭial khawh kaa zuam lai. (1) Kan ramri, kan vawlei hmun le kan nunphung humhak kilvennak, (2) Kawl ram chung a um mi biaknak vialte nih tlukruang tein covo kan ngeih i zalonnak kan ngeih khawh ding nakding, (3) Nu le pa tlukruannak le mino sersiamnak ṭhawnter nak rian kawlpiak nakding.\nChin Digest: Nan party cawlcanghnak ah a chambaunak asiloah a tuah awk rian pahnih tein na kan chim kho hnga maw?\nNgun San Aung: Kan party nih hin tangka thazaang ah chambaunak tampi kan ngeih caah kan duh ning tluk in kan tuah khawh lo mi thil a tampi. Cun naite lawng in party fonh i a thar in register tuah mi kan si tikah party kong kan cawlcanghnak ah cozah rianṭuannak rak ngiatthlai kha kan tuah awk hnga tluk in kan rak tuah khawh lo tikah opposition thazaang a rak der tuk lawng si loin cu nih cun thimnak caah campaign kan tuah tikah kan duh ning tluk in thazaang a kan ngeihter kho lo tiah ka ruah.\nChin Digest: Candidate aa cuh ding mi pakhat nih a tuah hrimhrim awk pahnih in na kan chim kho hnga maw\nNgun San Aung: Candidate aa cuh ding mi nih cun amah he aa do mi party kip in candidate dang an sining an dirhmun le an dirpi mi biacah (message) kha a hngalh a herh i, cu hmanh ah ahodah ka caah zuamcawhtu ngan bik a si ti mi aa fian a herh. Cun MP ṭhutden khi a mitthlam ah a cuanter khawh cia a biapi, cuticun MP ṭuan ding ah a ṭha bik timhtuahnak a ngeihter lai.\nChin Digest: Atu na dirpi mi party hi tartlung tiang in ka dirpi ko lai tiah na ruat maw?\nNgun San Aung: Ramkhel cu a minung si loin a policy a si, i a party min sawhsawh zong a si lo caah CNLD nih Chin miphun caah a ṭha mi policy a ngeih chung cu ka dirpi ko lai. Hmailei ahcun kan miphun le ramkhel sining hoih in hi nak a ṭha deuh mi policy he party dang zong kan miphun lak ah a chuak te kho. Cucaah hihi ka thih tiang ka dirpi lai ti cu ka chim ngam lo.\nChin Digest: 2020 Thimnak ah nan party hi mino cawlcanghnak nih zeitluk in dah a bawmh khawh tiah na ruah? Mino cawlcanghnak um hlah sehlaw, zei dirhmun dah an si hnga?\nNgun San Aung: Hakha peng boruak cun mino cawlcanghnak hi party nih teinak kan hmuh khawh nakding caah 40% paoh a si tiah ka zumh. Mino hi um hlah usilaw zei dirhmun dah kan phak hnga ti mi tu cu ka chim thiam ve lo. Mino kan um lo ahcun kan nu le pa ṭheo an cawlcang hnga i hi nak zong in ṭhawn deuh khawh a si i der deuh khawh zong a si ko.\nChin Digest: 2020 Thimnak ah nan party nih teinak an hmuh ko lai ti na zum maw? Zeiruang ah?\nNgun San Aung: Tukum thimnak ah cun teinak hmu cia ha kan i ruat ko. Khuate kip kan phan dih, khuapi sang kip ah kan kal dih. Ramleng kan u le kan nu le pa pawl zong nih 2015 i NLD an rak aupi bantuk in CNLD an aupi ti awk tluk a si cang. Kan miphun ah kanmah tein kan dir a herh cang ti mi au-aw he mizapi kha miphun ah dir ṭi ding kan sawm hna tikah hmual a ngei i cucu Pathian zong nih a kan umpi i thlua a kan chuah tiah ka ruah. CNLD Candidate cu politician (Ramkhel minung) an si. Cun kum nga chung NLD rianṭuan mi nih mizapi lung a dongh tuk cang fawn hna.\nChin Digest: Ramhun thimnak ah a minung le party kong ah hin ruahnak aa kalh ngai tawn? Nang, zeitin na pom ning a si?\nNgun San Aung: Kan ram bantuk a no tuk rih mi ahcun party zong zumh a tlai dih lo i minung pumpak chinchin cu zumh dih a har ngai. Asinain mizapi ca rianṭuannak ding ah cun policy loin a ngah lo ti usilaw kan palh lai lo dah. Cucaah Party a biapi deuh ka ti lai. Party policy lonh in ho candidate hmanh nih rianṭuan khawh a si lo caah Party a biapi deuh tiah ka ruah.\nChin Digest: A ra lai mi 2025 Thimnak ah candidate i cuh ve ding in timhtuahnak na ngei maw?\nNgun San Aung: Ram le miphun caah ka si khawh tawk in ṭuannak lam a um mi paoh in ṭuan cu ka duh zungzal ko. MP dirhmun theng in ram le miphun caah rianṭuan ding ti mi saduhthah cu ka ngei hlei lo. Asinain cucu kan ṭuan khawh deuhnak lam a si ahcun zei tik paoh ah a ṭuan khotu sining tu cun kaa timtuah peng ko.\nChin Digest: A donghnak ah mino le mipi cung ah 2020 Thimnak kong he pehtlai in biasiaherh chim na duh mi?\nNgun San Aung: Pathian nih miphun tling ah a kan ser i ram le nunphung, caholh a kan pek, Amah zumtu ah a kan ser rih. Pathian pek mi thluachuah rosung kilven humhak ding ah hriam a tlai i nun a thap mi zong an um. Nang zong na ram le miphun kilvennak humhaak ding ah na ngeih mi na thimfung he hmainor ti dingin kan sawm hna.\nPrevious Primary Thimnak; Party Ticket Phawtnak le Hmailei Ramkhel Dirhmun Cuanh Chungnak\nNext Hakha BEHS No.1 Sianginn Kulhnak Vampang Bawmtu Min Tialmi Hnawtpiak A Tong